text:
Minister Dangui Oduber a reuni cu director di Imsan Sr Joel Rajnherc pa comparti e maneho 2021-2025
ORANJESTAD – Durante e combersacion aki minister Oduber a comparti e vision cu e kier mira den Salud Publico na Aruba. A splica e director di Imsan riba e maneho cu kier wordo hiba riba mehoracion di e calidad di cuido, mehoracion di servicio y baha e tempo di espera na pa specialistanan. Lo bay percura pa busca mas specialista y lo bay inverti y ehecuta e programa nacional di prevencion, tambe lo bay enfoka riba hiba un bida mas saludabel.
Imsan ta hopi importante pa ministerio di salud den cuadro di e maneho cu kier wordo hiba. Durante e periodo di gobernacion di Gabinete Wever Croes 1, minister Oduber a brinda tur cooperacion necesario pa haci e inversionan cu tawata tin mester pa por finalisa e proyecto di radioterapia y tambe percura pa Imsan haya 22 cama cu por wordo usa pa shortstay hospital.
Pa e proximo periodo minister Oduber ta comprometi pa continua e inversionan y busca un PET CT scan pa Imsan. Di e forma aki nos lo cuminsa percura pa haci turismo medico na Imsan. Tambe lo busca mas dokter di wowo pa reduci e wachtlijsten nan.
Loke ta hopi importante tambe pa den e periodo di gobernacion aki wordo cristaliza ta e JCI accreditation pa Imsan. Tur e añanan cu a transcuri Imsan ta trahando hopi duro pa logra esaki y pa e periodo aki e lo ser logra.
E JCI accreditation aki lo habri posibilidadnan pa Imsan pa por sigui crece.
Minister Dangui Oduber por mira bek un bon reunion y sigur ta conta cu tur cooperacion di Imsan pa percura pa e maneho di mehoracion di cuido, calidad y servicio wordo ehecuta.


c: text/html

text:
Diamars den careda di 12:05 marduga un jet tabata bula riba Aruba den area di Playa, Camacuri y bula pazuid di Aruba. E jet N834MM aki a bula basta abou mes y pa 12:25am riba un velocidad halto e jet aki a aterisa riba pista sin autorisacion.
Momento cu Jet tabata dal buelta y aterisa na Airport sin permiso
Posted by MasNoticia.com on Monday, 16 March 2020
Polis a keda informa di biaha di e caso unda cu toren ta cera y no tin ningun persona mas. A mobilisa tur hende pa e sitio debi cu no sa kende a aterisa na airport, maske cu e luznan di pista tabata cendi. Esaki a haci cu e pilot a logra di baha na Aruba.
Cu seguridad di airport polisnan a yega di biaha na e avion y a detene tanto e pilot y e co-pilot. Nan tabata tin mask bisti debi no sa si e personanan aki lo ta malo. A notifica departamento di aviacion civil di e caso aki. Segun informe e avion aki a sali for di area di Latino America cu destinacion pa Venezuela pero na caminda fuel lo a caba y pesei a dal yen di buela riba nos isla pidiendo ayudo, y pa no hayanan den un desgracia cu e avion ta cay e pilot a baha e avion di golpi pa 12:24 pa 12:25 am.
LIVE: Momento cu nos team a observa e avion ta dal buelta riba Aruba
Breaking News: Jet a baha sin permiso na Aruba
Posted by MasNoticia.com on Monday, 16 March 2020

robotstxt: allowed

filter: keep


text:
Kralendijk- Algun asosiashon di dunadónan di trabou na Boneiru a disidí pa lanta un asosiashon nobo konhunto komo doñonan di trabou.
“Tabata un deseo ferviente ku e asosashon di dunadó di trabou na Boneiru lo a uni i fungi komo un partido tumando asiento den e “Centraal Dialoog Bonaire”(Diálogo Sentral di Boneiru). Den e último lunanan e kuater organisashonnan: Bonaire Hotel and Tourism Association (BONHATA), Bonaire Business and Employers Association (BBE), Bonaire Hospitality Group (BHG) i Bonaire Innovation and Commerce Council (BICC), a reuní intensivo riba formashon di un asosashon konhunto di dunadó di trabou”, asina e organisashon nobo ta skibi den un relato di prensa.
Nòmber di e asosiashon nobo ta Business Federation Bonaire (BFB). E kuater gruponan aki ta traha huntu den un federashon nobo ku mira riba representashon konhunto pa loke ta trata kuestionnan relatá n’e dunadó di trabou.
Diálogo sentral
E partidonan aki tambe ta tuma asiento konhunto komo BFB den e “Centraal Dialoog” i tambe den konsultanan ku otro organisashonnan, kaminda e interes di e dunadó di trabou na Boneiru ta keda representá. Naturalmente, kada asosiashon ta keda operá independiente, manteniendo nan propio identidat i nan lo keda sali na defensa di interes di nan miembronan.
Ayera a firma e protokòl pa establesé BFB. E hunta ta konsistí di: Luite Berkenbosch (presidente, BONHATA), Nadine Emerenciana (sekretaria, BICC), Eddy Carillo (tesorero, BBE), Paul Coolen (vice presidente, BHG). Bas Noij (miembro, BONHATA)
E fundadónan ta konvensí ku e lansamentu di BFB ta forma un paso importante den nan kolaborashon, na benefisio di mundu empresarial di un Boneiru sustenibel i próspero.


text:
Diasabra anochi un persona a yega y cuminsa papia cos bruha cu e trahadonan di e Car Wash situa net pabou di CITGO Santa Cruz. E trahadonan a nota cu e persona aki tabata sangra for di nanishi y dado momento a cuminsa core manera loco di zuid pa noord.
Aki e trahadonan femenino y cliente a spanta y lock nan mes den auto. A yama Polis pasobra hasta e persona tabata papia cu el a dal hende cu auto.
Na yegada Polis a mira e situacion y pa siguridad di esunnan presente y pa e persona mes, a dicidi di deten’e. Durante e wardamento riba e transportwagen, e detenido a sigui papia yen cos bruha, manera cu nan a saca arma riba dje, cu un homber a sigui’e y cu e homber tabata sinta den su auto.


text:
Kralendijk- E preis pa gasolin na Boneiru ta bai subi kas 20% entrante djabièrnè dia 7 di mei 2021. Segun gobièrnu e subida di preis ta nesesario, pasobra preis di kompra tambe a subi. Ta mustra riba e echo ku for di yüli 2020 e tarifanan máksimo di kombustibel no a kambia.
Espektativa ta ku den e periodo binidero e tarifanan lo sigui subi. Esaki ta bini prinsipalmente pasobra no a inkluí e asina yamá ‘Fuel supply guarantee’ (garantia di suministro di kombustibel) kompletamente den e tarifanan di luna di mei.
Rekargo
E fasilidat aki ta e rekargo den preis di kombustibel komo konsekuensia di e situashon na e refineria na Kòrsou. Pa motibu ku na Kòrsou pa basta tempu kaba no tin un operadó, pero e refineria tin ku keda parsialmente operashonal sí pa e fasilidatnan di kombustibel di Kòrsou i Boneiru, e gastunan èkstra aki ta bini pa kuenta di e kombustibelnan aki.
E rekargo aktual na Kòrsou ta 24,42 sen di dòler pa liter di gasolin òf disel. Na e momentu aki Entidat Públiko Boneiru ta investigando ainda kua rekargo mester kalkulá den e tarifanan pa Boneiru. Tambe Entidat Públiko Boneiru ta investigando te kon leu mester adaptá e márgennan na Boneiru.


text:
Tag Archives: jaaropgaaf 2019
Jaaropgaaf 2019 a Wordo Entrega via di Post Aruba NV
Debi na e situacion actual cu Covid-19, Post Aruba N.V. tin un retraso cu e reparticion di e Jaaropgaaf di SVb. Post Aruba N.V. a reparti 80% di tur Jaaropgaaf di SVb, y ta finalisando reparticion di e ultimo 20%. Pensionado cu ta desea por baha of print e Jaaropgaaf 2019 via nos portaal di… Mas Informacion
Jaaropgaaf 2019 ta Wordo Entrega via di Post Aruba NV
Banco di Seguro Social di Aruba SVb ta conciente di e temporada cu nos ta biba aden y ta keda haci su maximo esfuerso pa cumpli cu su pensionadonan. Actualmente pa motibo di e situacion di COVID 19 no ta atendiendo cu publico pero ta mantene servicio y contacto via di email y telefon. Den… Mas Informacion


text:
Sindicato y gobierno a tene reunion, sr. Edward Maduro, presidente di sindicato SADA di Douane ta bisa cu depsues di mas di un aña cu e cuerpo tabata bandona.
“Nos tabatin un aña y mey sin sinta cu gobierno encarga cu Douane, nos cu ta un departamento cu ta contribui cu 300 miyon den caha di gobierno anto no por a inverti den un edificio di 8 miyon”, e ta bisa.
Nan a keda insisti cu tabata kier contesta for di gobierno pa yega na un solucion. Den e reunion cu a tuma luga, sr. Maduro ta bisa cu a puntra prome minister, kende ta encarga cu cartera di infrastructura pa asina duna splicacion.
Algo cu nan tabata pidi for di 2016 pa por yega na un edificio nobo. E ta bisa cu nan kier wak e balor di nan trabou y cumpli cu a ser priminti na nan. Prome minister a bisa cu e plan pa edificio ta cla.
“El a duna nos noticia cu nos mes no tabata sa nada, cu e prome piedra pa edificio lo keda poni prome cu eleccion”, e ta splica. Tambe sr. Maduro a bisa cu a puntra tocante e asunto di director cu a nombra un persona sin tin e papel.
E ta bisa cu prome minister a bisa cu lo tin investigacion riba e asunto aki pa wak con e persona e yega na e posicion cu e persona tin actualmente, sin embargo nan no a tende mas riba esaki y tabata kier un update.
Sr. Maduro ta bisa cu ta un falta di respect cu ora ta un ambtenaar ta pone riba medionan social algo insignifcante anto ta keda persigui pero ora ta un persona cu ta comete ‘blunder halto no ta keda persigui’.
E ta bisa cu integridad den aparato gubernamental ta selectivo anto esey no ta husto. Nan lo sigui cana cu tur asunto segun regla y wak kico lo pasa den e dianan dilanti.


text:
Departamento di Salud Publico ta informa cu riba diabierna 12 di maart y dialuna 15 di maart di aña 2021, tur nan departamentonan lo ta sera pa publico y lo no por brinda asistencia na comunidad durante henter dia.
Esaki debi na mehoracion di nos rednan digital di trabou. E unico servicio disponibel ta por medio di telefoon 5224200 of 2800101 cu ta seccion di pregunta y investigacion di origen y contacto di COVID-19.
Ta pidi clientenan y comunidad pa tuma bon nota di esaki y ta pidi disculpa si esaki por causa cualkier inconveniencia. Departamento di Salud Publico lo ta habri pa duna servicio bek riba diamars 16 di maart 2021.


text:
MUCHA 8 – 12
Di acuerdo cu Articulo 1 di e Convenio di Derecho di Mucha, bo ta un mucha si bo no tin 18 aña ainda. Den habla di tur dia, hende ta papia di mucha te na e edad di 12 pa 14 aña y e grupo nucleo di Telefon pa Hubentud ta di 8 pa 24 aña.
Esaki ta nifica cu tur dia tanto mucha y hoben ta busca yudansa cerca Telefon pa Hubentud. Y di tur e contactonan cu
Telefon pa Hubentud, 33.7% ta mucha.
Den e seccion aki lo bo haya informacion dirigi riba e mucha te cu 12 aña.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Gabinete Koeiman a yama elekshon pa dia 28 di aprel.
Despues di un reunion èkstraordinario djadumingu anochi den Fòrti, Gabinete Koeiman a entregá su retiro na gobernadó Lucille George-Wout i kanta elekshon nobo pa dia 28 di aprel. Despues di e reunion di Ministerraad, Promé Minister a splika ku Kòrsou mester di trankilidat i ku loke a sosodé no ta na benefisio di e pueblo. Durante e reunion di Konseho di Minister tabata presente, minister Eugene Rhuggenaath i Zita Jesus-Leito di PAR, minister Suzanne Camelia-Römer i lider di PNP, Humphrey Davelaar i ministernan pa MAN, Kenneth Gijsbertha i Hensley Koeiman. Di otro banda, e miembronan ku awor tin mayoria den Parlamentu a manda un karta pa presidente di e kolegio pa pidi un reunion di urgensia pa baha e presidente, debí ku esaki ya no ta konta ku sosten di mayoria den Parlamentu.


text:
Kralendijk- Un rapòrt kompilá pa kompania di konsùltent ABDTOPConsult ta konsehá pa -riba termino mas largu- privatisá Telbo. Esaki lo nifiká ku Gobièrnu di Boneiru lo no ta doño mas di e kompania lokal di telekomunikashon.
E rapòrt ta sigui kosehonan anterior, entre otro di e kompania crmLINK, ora ta trata e forma kon Boneiru lo mester atendé ku kompanianan di Gobièrnu ku ta presta servisio di importansia pa e komunidat den su totalidat.
Ta bon pa menshoná ku e konsehero tin un lenk basta direkto ku gobièrno di Hulanda, pasombra e ta sali for di Algemene Bestuursdienst (ABD), ku ta un part di gobièrno hulandes.
Holding
Un promé konseho ta pa kita Bonaire Holding Maatschappij (BHM) komo akshonista di Telbo. Na e manera aki, gobièrno di Boneiru por dil direktamente ku asuntonan di Telbo, sin ku mester bai via Bonaire Holding. Loke a rapòrt not a analisá, ni deskribí ta dikon esaki lo ta bentahoso kompará ku e situashon aktual.
Den pasado a trese kompanianan di Gobièrno bou di kapa di Holding, pa evitá ku polítika lokal lo tabata tin muchu influensia direkto riba e kompanianan aki.
Kompetetivo
E rapòrt ta bisa tambe ku tin diferente kompetidó ta ofresiendo servisio similar ku Telbo riba e isla. Nan ta rekomendá pa Telbo drenta den un ‘partnership’ stratégiko ku otro partido pafó di Boneiru, posibelmente ku e kompania EUTEL i SATEL na respektivamente St. Eustatius i Saba.
Rekomendabel?
Pregunta ta si e loke e rapòrt di ABDTOPConsult ta rekomendá pa ku Telbo lo ta bentahoso pa e isla òf no. Den e rapòrt no ta hasi un análisis profundo di bentaha i desbentaha ku e privatisashon di Telbo lo trese kun’é.


text:
Kralendijk – Presta atenshon mas kuidadoso na víktimanan, espesialmente víktimanan di delitunan seksual, tabata e tema sentral di e “themadag” organisá djaweps dia 26 di ougùstùs na Kòrsou dor di e Ofisina di Prokurador General di Kòrsou, Sint Maarten i Boneiru, Sint Eustatius i Saba OM Carib pa su partnernan den kadena hudisial den parti karibense di Reino Hulandes.
E “themadag” aki, organisá na Acoya Curaçao, a ser presensiá dor di partisipantenan di kuerponan polisial, Korte, slachtofferhulp i empleadonan di Ministerio Públiko responsabel pa e aserkamentu di delitunan seksual i/òf e kuido di víktimanan.
A skohe e tema aki spesífikamente pa enfoká riba delitunan seksual i pa pone mas énfasis riba e situashon i duna mas atenshon na e víktimanan di e tipo di delitunan aki. Derecho penal ta indiká kompletamente kon pa trata ku e sospechoso- i outornan, sin embargo, e víktima mester haña un konsiderashon mas kuidadoso, spesialmente den kasonan di agreshon seksual. Delitunan seksual ta konstituí violashonnan grave di e integridat físiko i mental, i tambe di e dignidat di e víktima.
Delitunan seksual ta grave, mirando e impakto ku nan tin pa ku e personanan impliká, nan entorno i komunidat den su totalidat. Pa e rason aki ta di sumo importansia pa profeshonalnan riba e tereno aki ta prepará pa atendé ku víktimanan.
Varios eksperto riba e tereno di e aserkamentu di delitunan seksual a duna presentashonnan na e 40 partisipantenan. “Trouma i violensia i victim blaming” a ser tratá dor di Dr. Iva Bicanic, Kordinadó di e Sentro Nashonal pa Violensia Seksual di Hulanda, i “Aserkamentu di víktimanan” dor di Yet van Mastrigt, eksperto den kasonan kontra di moral di Polis Nashonal. E tópiko “Skucha menor” a keda presentá dor di e sikólogo hurídiko i di investigashon, Jannie van der Sleen, asina tambe “Evaluashon di deklarashonan pa ku delitunan seksual”. Señor Guillano Schoop, fiskal di Kòrsou, a trata e tema “Grooming”.
Promé Minister di Kòrsou i ademas Minister di Hustisia interino, Gilmar Pisas, a inougurá e “themadag”. For di 2018, Ministerio di Hustisia di Kòrsou ta trahando riba e optimalisashon di e aserkamentu di e kasonan di agreshon seksual. Un pilar di esaki ta e fortalesemenu di e perisia di e personal responsabel pa e aserkamentu di delitunan seksual. Promé Minister Pisas, den su papel di Minister di Hustisia, ta apoyá e enfoke aki.
Den konteksto di e Plan Nashonal di Kòrsou pa kombatí violensia kontra di mucha i violensia doméstiko/relashonal, e Minister di Desaroyo Sosial, Labor i Bienestar (SOAW), Ruthmilda Larmonie[1]Cecilia, tambe a kontribuí na e “themadag”, mirando ku e ta konsiderá e dia aki adekuá pa ku e ophetivo di reforsá e perisia spesialisá na diferente nivel i aspekto.
Asina e “themadag” por a konta ku e apoyo firme di e Ministerio di Hustisia i di SOAW di Kòrsou i tambe di e Ministerio di Hustisia di Hulanda.
Pa klousurá e dia, Prokurador General OM Carib, Ton Maan, a animá e partisipantenan presente pa apliká e konosementu ku nan a atkirí den nan proseduranan di trabou. E ophetivo final di e “themadag” ta pa proboká mihó kuido i atenshon pa ku e víktimanan di agreshon seksual i pa e mesun víktimanan aki manifestá nan mes komo sobrebibiente, pa nan mes bienestar i esun di komunidat.
E komité organisadó di e “themadag” ta konsistí di e ekipo di OM CARIB i e hefe di e ekipo di kasonan kontra di moral di polis di Sint Maarten, Dientje John-Muller.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Atventistanan di Shete Dia a rekonosé e importansia di maneho responsabel di Dios Su rekursonan. Pasobra “henter mundu ta di Dios ku tur loke ta den dje,” i “pasobra E ta duna bo poder pa atkirí rikesa,” atventistanan ta konsiderá mayordomia komo un responsabilidat sagrado, abarkando henter e persona i tokando tur aspekto di bida. Ya ku e mishon di Iglesia ta pa kompartí e evangelio ku e mundu, sostenementu di e ministerio pa medio di diesmo tambe ta un faseta esensial di mayordomia.
Pa por eduká i animá miembronan di Iglesia riba mayordomia efektivo, a establesé Departamento di Ministerio di Mayordomia originalmente na aña 1958 komo e Servisio di Desaroyo di Iglesia.


text:
Komunikado di Prensa: Stichting Ambulante Justitiële Jeugdzorg Curaçao (AJJC) ku Konferensia Prevenshon Kriminalidat Hubenil
4 oradó internashonal
WILLEMSTAD – Den kuadro di informá, eduká i traha riba kolaborashonnan ekstenso riba e tereno di prevenshon di kriminalidat bou di hóbennan, Stichting Ambulante Justitiële Jeugdzorg Curaçao (AJJC) ta organisá un konferensia grandi titulá “E problema no ta di nos niun. E solushon ta di nos tur!” ku kuater diferente oradó internashonal, kual lo tuma lugá dia 12 i 13 di mei binidero na Hilton Hotel.
Durante tres aña di eksistensia di e fundashon AJJC, e organisashon a tuma nota di diferente desaroyonan alarmante enkuanto kriminalidat bou di e hubentut i tambe partisipashonnan den gruponan kriminal. Apesar di e resultadonan di e investigashon di Ministerio Públiko, hasí pa drs. Faber, enkuanto e eksistensia di gèngnan na Kòrsou, AJJC ke trese kuminda pa pensamentu i habri kaminda pa diálogo riba e tereno aki.
Dr. Wendell C. Wallace, un profesor i eksperto riba tereno di kriminologia na Trinidad i Tobago, lo ta e oradó prinsipal durante e konferensia di AJJC. Dr. Wendell C. Wallace tin un amplio konosementu i eksperensia pa ku prevenshon i kombatimentu di gruponan kriminal i/òf gèngnan. I e lo trese durante e konferensia di AJJC su konosementu i ekspertisio basá riba investigashonnan riba e konsepto di gèng riba e islanan den Karibe.
Huntu ku dr. Wendell C. Wallace, lo tin tres oradó for di Hulanda ku lo toka e temanan di:
- Kon pa dil ku alumnonan problemátiko den enseñansa, duná pa sikologo di mucha sr. Jeroen Petri;
- Dikon i kon nos por traha huntu pa logra baha kriminalidat, duná pa un eksperto di Veiligheidshuis Rotterdam, sr. Robert Ducaneaux,
- Métodonan kognitivo i práktiko pa prevení kriminalidat hubenil, duná pa un eksperto riba e tereno di metodonan sientifiko pa kambia komportashon desviante, sra. Irma van der Veen.
Ku e konferensia aki AJJC ke trata na sigui stimulá e kolaborashon entre e diferente organisashonnan partikular i departamentunan den e diferente ministerionan pa asina prevení i kombatí e kriminalidat bou di e hóbennan di Kòrsou. E problema no ta di nos niun, pero e solushon ta di nos tur.
Pa mas informashon tokante e konferensia i tambe e fundashon AJJC por subí e wèpsait www.ajjc.org òf tuma kontakto telefóniko ku sra. Larissa Croes na 461-4552 òf 525-0917.


text:
ORANJESTAD,Aruba
Parlamentario Endy Croes a dedica diadomingo ultimo pa bishita algun hogar na Aruba, alabes scucha kico ta biba den comunidad. Den transcurso di dia Parlamentario Endy Croes kende tin Deporte na su curason a pasa tira un bista riba e cancha deportivo esta e veld di futbol di Sporting Club United na Noord como cu trabounan ta avansando riba e veld aki pa cu iluminacion.
Desde november 2017 cu a drenta gobierno tabata un di e peticionnan pa duna contribucion na e tereno aki cumpliendo cu nan deseo maximo pa nan bin na remarke pa haya iluminacion. Tin alrededor di 200 mucha ta practica aki y esaki lo haci dirigentenan, atletanan y e bario hopi feliz.
Parlamentario Endy Croes a splica cu constantemente a keda den comunicacion cu Minister di deporte Danqui Oduber pa duna atencion na e proyecto aki. Parlamentario Endy Croes ta hopi contento di por a mira e trabounan ta avansando hasta riba diadomingo unda un grupo tabata bezig trahando. Nos ta gradici Minister Danqui Oduber pa su esfuersonan pero mesun momento ta lamenta masha masha hopi e postura di Lotto pa Deporte.
Esaki ta otro proyecto deportivo unda Lotto pa Deporte y Canadian Banknote di Canada (CBN) no a contribui ni cu 1 solo florin. Esaki ta prueba palbabel con Lotto pa Deporte y CBN ta menosprecia 200 mucha chikito. No obstante e actitud aki cu ta liña recta contra Statuut di Lotto e gobierno aki atrabes di su Minister di deporte Danqui Oduber a percura pa aloca fondonan necesario pa contribui cu deporte. Danki Gobierno, asina ta traha! Ta bale la pena pa sigui cumpra Lotto?


text:
Recent Posts
[VIDEO] Di 12 morto den trafico pa e aña aki, Hit and Run ta costa bida di un peaton
——CUERPO POLICIAL ARUBA TA INFORMA —— Diadomingo mainta pa 6:55 am, Central di polis ta wordo notifica cu tin un persona benta abao cu sla…
[VIDEO] Dama chauffeur a perde control baha fey caminda y subi serito y keda di banda
Diadomingo madruga a drenta informe di un accidente cu hende herida na Koeriboeri, mesora a dirigi tanto polis como ambulans y…
Na Moko chauffeur di un Suzuki Alto blanco a dal basha cura abao dal palo di sosten kibra y sigui core bay
Diadomingo madruga a drenta informe di un accidente hit & run na Moko, mesora a dirigi un patruya na e sitio. Na yegada di e…
Detencion despues di ora di sera club nocturno na Palm Beach
Diadomingo madruga a drenta informe di cu tin bringamento formal na un club nocturno na Palm Beach, mesora a dirigi varios patruya na e…
Marlis Fashion Center na Boegoeroei tin paña pa cualkier ocasion pa damas, caballeros, hobennan, muchanan y mas…..
Pasa awe mes na Marlis y scoge net locual cu bo mester, tin tur cos, shimi’s sapato, faha, keds, tas, cartera ademas e mihor…
Chauffeur no a regula su velocidad ni a mantene distancia a bay dal tras di auto dilanti Citgo Tanki Leendert
Diadomingo madruga a drenta informe di un accidente dilanti Citgo Tanki Leendert, mesora a dirigi un patruya na e sitio. Na yegada di e patruya…
[VIDEO] Pelea na nightclub 809 a caba cu un persona herida y 2 detencion.
Diadomingo marduga a drenta informe di un pelea den nightclub 809 den Wilhelminastraat, mesora a manda varios patruya na e sitio. Na yegada…
[VIDEO] Accidente cu resultado fatal pa e victima Domingo Encarnacion Heredia naci 28-01-1977 (45 aña) na Republica Dominicana. na Ponton
Diadomingo madruga a drenta informe di un accidente basta pisa na Ponton, mesora a dirigi tanto polis como ambulans na e sitio. Na…
Polis a detene chauffeur burachi coriendo masha malo mes na Tanki Flip
Diadomingo madruga durante patruya polis ta topa cu un auto coriendo masha malo mes riba e caminda di Tanki Flip, mesora polis a para e…
Polis a bay na un hotel na Eagle Beach pa un turista cu a yega hotel agredi
IMG_4567 Diadomingo madruga a drenta informe di cu un turista lo a yega herida na Eagle Aruba Resort na Eagle Beach, mesora a…


text: ORANJESTAD – Dialuna mainta e profesionalnan di Departamento di Finansa a brinda informacion di Aruba sufinansa publico na sindicatonan y gremio comercial. Aruba tabata bayendo den bon direccion, pero COVID19 a cambia full e scenario financiero di nos Pais. Aruba ta depende awor di Hulanda como e inversionista principal pa nos Pais y contrariona un inversionista comercial, e condicionnan pa yega naprestamo ta mas politico cu nan ta economico. Debi na e situacion di e debe enorme di nos Pais, sigur pa e proximo añanan of decada nos dilanti Aruba lo ta bay depende di e yudansa cu Hulanda por brinda nos. E condicionnan no ta facilpa cumpli cu nan, pero sin prestamo Aruba lo bay tine ainda mas dificil. Ta un realidad cu nos tur mester tene presente y purbacompronde na bienestar di Aruba.


text:
Arubaanse Voetbal Bond (AVB) a tene un reunion informativo cu mayornan y hungadonan cu ta forma parti di e academia U-15 y U-17. Na e reunion aki a duna informacion kico ta encera den e academia, pero tambe kico ta spera di e hungadonan, kico ta spera di e mayornan, con ta organis’e, con e tin cu bay, kico ta come y bebe di e academia.
E ta algo nobo na Aruba, asina Ing. Richard Dijkhoff, Presidente di AVB, a indica. Pa hopi hende e ta algo diferente. E manera con nan ta custumbra organisa e parti di training, aworaki AVB a duna nan e informacion. E academia a inicia diadomingo di 8:00 pa 10:AM pa muchanan di U-15 y 10:00AM pa 12:00PM pa U-17. AVB a haya su mes ta scoge esaki pa motibo di espacio cu tin durante siman.
P’esey a bira importante pa yega na mas espacio y ta trahando riba esey tambe. A mira un entusiasmo grandi bou di e mayornan y sigur di e hungadonan a compronde e concepto cu a bini cun’e. AVB a haya cooperacion di e mayornan, pero tambe a duna nan compromiso pa haci e proyecto aki uno exitoso.
E reunion organisa cu e mayornan p’e AVB Academy a bay bon mirando e cantidad di persona presente. David Abdul, Coordinador di AVB Academy, a indica cu mas di 100 persona tabata presente, tanto mayornan como e muchanan. Por a mira cu e tabatin hopi interes den e presentacion di e academia, cu ta cay un parti den e programa “Grow Football”. Den e programa aki tin desaroyo di club, desaroyo di coach, desaroyo di talento y team nacional. Durante e presentacion a papia riba desaroyo di talento, unda cu e academia di AVB ta cay boy dje.
Desde cu David Abdul ta bek na Aruba, el a analisa cu Aruba ta mes bon cu Hulandes. El a indica cu unda Aruba tin pa gana ta den e parti di disciplina y mentalidad. Esey ta un punto hopi importante, pasobra pa ta un bon futbolista no ta solamente cuanto gol ta hinca of cuanto hende bo ta hala na banda. Pero ta e pakete completo di fisica, disciplina, mental, tactica. “Futbol no ta solamente con bon bo ta. Mi ta kere mentalidad ta un parti hopi importante,” el a expresa. Tambe inzet ta cay aden, cuanto gana tin pa logra e meta, cuanto gana tin pa bira e profesional cu kier bira. E ta kere cu eynan ta unda por saca probecho di dje.
E reunion a bay bon y a cuminsa cu algo nobo, pero kier a haci un anochi informativon p’e mayornan pa asina por cera un compromiso, asina Reynaldo Geerman, Secretario General di AVB, a indica. A tuma luga firmamento di contract entre e hungadonan, mayor y AVB caminda a pone e reglanan, e criteria cu e mucha ta participa den e academia. AVB a cuminsa cu e informacion di e prome aña, pero e ta un proceso cu lo keda. Segun Reynaldo Geerman, si e ta bon a crea un structura cu lo tin un scol di futbol p’e añanan cu ta bin.
E no ta un cos cu ta stop, asina el a indica. Den e academia a cuminsa cu 4 categoria, esta U-13, U-15, U-17 y U-20. E intencion ta cu mas den aña lo bah’e y cuminsa cu U-9 y U-11, kiermen ta cover tur aspecto di un curriculum di scol bo ta pasa den e academia. Obhetivo di e academia ta pa saca muchanan cu tin talento, hinca nan den un ambiente bou giuanan profesional y mehora nan parti tactico. No solamente e parti tactico di futbol, pero tambe tecnico di futbol y como persona.AVB ta hopi contento pasobra e tabata un necesidad den mercado, pero p’e organisacion e ta un producto di a cuminsa cu e e academia pero ta parti di un pakete di programanan cu AVB ta ehecutando aworaki cu e proyecto di “Grow Football”. Lo sostene e parti di clubnan tambe. Ta bezig cu un “pilot project” cu e clubnan, unda e desaroyo ta cuminsa for di e club y di eynan ta bay na e academia. Di e academia e ora ta bay seleccion, asina Reynaldo Geerman a indica. No solamente e nivel di futbol di parti e academia ta bay subi di categoria, pero tambe AVB ta yudando e clubnan mehora nan training p’e por acopla cu e academia. Caminda e muchanan cu no ta den e academia asina mes ta haya un parti di e curriculum di e academia na e clubnan.


text:
Kralendijk- Gobièrnu di Boneiru ayera a saka sifranan kompletamente inkorekto ora ta trata di sifranan di Covid-19 riba nos isla. Ayera a raportá ku 74 hende a rekuperá loke lógikamente tabata mustra komo un bahanda basta drástiko den e sifranan total di Covid, te bou di 200.
Awe merdia e departamentu di komunikashon, huntu ku sifranan pa 5 di aprel, a manda un korekshon riba e sifranan di ayera. Na lugá di 74 hende, ta solamente 34 a rekuperá. Esaki ke men ku realmente tabata tin 222 kaso aktivo ayera, na lugá di e 183 ku a raportá ayera.
Pa awe, djaluna e sifranan no ta dje positivo tampoko. Dos hende mas a fayesé na e konsekuensianan di Covid-19. Tin 6 hende di un total di 18 hende ku a bai tèst ku a sali positivo, i tin 1 hende mas ku a rekuperá.
Ta di spera ku no ta bolbe manda korekshon riba e sifranan di awe. Kasi tur dia e departamentu di komunikashon ta korigí e sifranan di dia 1 te 2 biaha, loke ta inakseptabel. Aunke tur hende ta komprondé ku por hasi fout, no por ta asina ku sifranan ta wòrdu raportá dia aden dia afó ku no ta kompletamente korekto i kontrolá.


text:
Ministerio GMN ku resultado konkreto despues di a bishitá kongreso di salú na New Delhi, India i workshop di salú na Den Haag, Hulanda.
Ministerio GMN ku resultado konkreto despues di a bishitá kongreso di salú na New Delhi, India i workshop di salú na Den Haag, Hulanda.
Willemstad, 3 mart 2020 – Manera anunsiá den un komunikado di prensa di 14 di februari 2020 Minister di Salú, Medio Ambiente i Naturalesa (GMN) riba invitashon di Ministerio di Ayush di India huntu ku Organisashon Mundial di Salú ‘OMS’ a partisipá na un kongreso ministerial tokante e sistema di kodifikashon mundial di malesa, “International Conference on Standarisation of Diagnosis and Terminologies in Ayurveda, Unani and Siddha Systems of Medicine (ICoSDiTAUS), dianan 25 i 26 di febrüari 2020 na New Delhi, India.
E delegashon di Minister di GMN a konsistí di e Sekretario General, drs. S.Melfor, i e Inspektor General di Salú a.i., prof. dr. S.Keli. OMS ta siguí pone énfasis riba e balor di inkluí Medisina Tradishonal (MT) komo parti di e kuido di salú i ta suprayá e balor pa strukurá esaki den e systema di kuido di salú di pais. Manera konosí den e Akuerdo di Gobernashon i e Programa di Gobernashon di Kòrsou 2017-2021 i e Dokumento di Vishon Transishon di Kuido 2020 – 2025 a skohé pa desaroyá Medisina Tradishonal, Komplementario i Integrativo, komo parti di e vishon di Wellness. E kongreso tabatin 4 seshon intensivo di kua Minister Camelia-Römer a presidí e seshon kual ta trata relevansia i regulashon di Medisina Tradishonal den sistemanan di salú. Tambe Minister Camelia-Römer a duna un presentashon di e maneho di Kòrsou enkuanto e tópiko aki riba menshoná. Komo resultado e ministernan a bai di akuerdo ku un Deklarashon ku ta suprayá e balor di Medisina Tradishonal, Komplementario i Integrativo. Durante e kongreso e paísnan presente a ekspresa gran elogio pa e manera al kaso i efektivo ku Korsou ta atende e tajekto di Medisina Tradishonal, Komplementario i Integrativo.
Tambe e delegashon a tene un enkuentro ku:
- National Institution for Transforming India, konosí komo NITI Aayog, e thinktank di promé minister Modi, representá pa e Direktor dr. V.K. Paul;
- Ministerio di Ayurveda, Yoga & Naturopathy, Unani, Siddha, Sowa-Rigpa i Homoeopahty, yamá, “AYUSH”, ku ta e ministerio enkargá ku desaroyo di medisina Tradishonal i Natural, representá pa e sekretario general Vaidya Rajesh Kotecha;
- All Indian Institute of Ayurveda, un hospital anekso na un hospital ayurvédiko, representá pa sra. prof. Tanuja Nesari.
Komo resultado di e konferensia ministerial i e bishita di trabou di e delegashon di Kòrsou a logra ku India ta dispuesto pa sera un Memorandum of Understanding (MoU)
ku Kòrsou, komo base pa koleborashon riba diferente tereno manera entre otro: desaroyo di medisina natural integrativo; kolaborashon den área di produkshon i komersio; programanan akadémiko i investigashon sientífiko; sentronan di wellness i salú; i otro áreanan ku partidonan deseá. E inteshon ta, pa despues di atendé e proposishon den Konseho di Minister pa siguí enkaminá e trayekto di kolaborashon i duna kontenido na e MoU.
Ta importante pa informá ku e gobièrnu di India ta dispuesto pa finansia un gran parti di e puntonan di koperashon menshoná den e MOU.
Riba invitashon di Embahada di India na Den Haag e delegashon a partisipá dia 28 di febrüari 2020 na un workshop titulá “Mainstreaming Ayurveda in the Netherlands and Europe” na den Haag, kaminda e Emabhador di India a invitá Minister di Salú, Medio Ambiente i Naturalesa, sra. Camelia-Römer, pa duna un presentashon di e maneho di Kòrsou enkuanto Medisina Tradishonal, Komplementario i Integrativo den e sistema di salú di Kòrsou. Konklushon di partisipantenan tabata ku Kòrsou por sirbí komo modelo pa Hulanda i Europa pa maneho i implementashon di Medisina Tradishonal i Natural.
Finalmente ta bon pa menshoná ku gobièrnu di India lo rembursá, esta paga un gran parti di e gastu di e biahe.


text:
“Laga bo alimento ta bo medicina, y medicina bo alimento” Hippocrates.
Actualmente nos ta trata e enfermedad cronico, siendo cu nos mester duna mas enfasis na e causante di esaki. Na Aruba e problema mas grandi den salubridad ta e falta di prioridad na con pa evita enfermedadnan cronico, por ehempel presion halto y diabetes.
Durante mi trabou actual mi a haya e oportunidad pa reconose cu na Aruba mayoria di nos hendenan, tin falta di conocimento di nan enfermedad, medicamento y mas importante con pa preveni e enfermedadnan cronico aki. Nos sistema di salubridad general ainda no duna e importancia suficiente cu e merece.
Nos cifranan di enfermedad nan cronico entre otro ta keda aumenta! Locual ta hiba na mas demanda di atencion medico cu ta aumenta nos lista di espera. Nos muchanan y hobennan na un edad jong ta padeciendo di enfermedadnan cronico caba, lo cual ta haci e situacion actual uno alarmante y no aceptabel! Esaki ta bin di e mal nutricion. Den Caribe nos ta e isla number un den sobrepeso y number dos den obesidad, unda un di e solucion pa mehora esaki ta educacion nutricional. Na Aruba actualmente no tin suficiente nutricionista y alavez no ta wordo cubri door di AZV.
Riba e imagen grafico adhunto, por mira e causa di morto na Aruba analisa for di aña 1999 te cu 2014. E color blauw ta representa e ser masculino y oranjo e ser femenino.
Kiko ta hasie dificil?
Nos ta wordo influencia door di “fast food”, cu ta mas disponibel y mas propaganda en comparacion cu cuminda saludabel.
Hopi hende na Aruba tin e concepto nan di alimentacion eronio, por ehempel e porcionnan di cada fuente di energia ta aporta den nos alimentacion diario. Hopi hende no sa e diferencianan corecto di “come pa sinti satisfecho” y “come pa nutri bo curpa”.
Con pa cuminsa
E calidad di e alimento ta sumamente importante. Actualmente tin enfermedad nan cu por wordo controla y evita por medio di alimentacion saludabel. Door di cambio estilo di bida tin e posibilidad pa reduci te elimina (den algun caso) e uso di remedinan cronicamente.
Consumi berdura y fruta fresco
Nos mester concientisa y motiva nos hendenan pa planta nan mes un berdura y frutanan.
Variacion den alimentacion ta importante, ya cu si bo come tur dia e mesun cuminda e ta bira “laf”.
Aunke e cantidad di proteina, fibra, carbohidrato y vet den hende homber y muhe ta importante, nos mester focus mas den calidad y nan priopedad curativo.
Nos mester habri caminda pa alimentonan basa riba planta unda tur esakinan tin propiedadnan terapeutico y beneficionan especifico pa nos curpa.
En corto nos mester mas nutricionista califica y capacita. Haci educacion nutricional parti di e edcuacion di nos muchanan.
Tambe ajusta e canasta basico cu mas producto saludabel. Y sin laga afo apoya y duna empuhe na nos cultivadornan di fruta, berduranan y criadornan di bestianan local.
E responsabilidad ta di cada un di nos pero tambe di salubridad publico.
E idea ta pa tur hende mantene y gosa di un bida saludabel! Locual cu sigur mester por!


text:
Farandula
Dia di Viktoria
Den kurso di Siglo 18 i diferente siglo promé, pueblonan di Oropa Oksidental tabata biba den gara di un pobresa ekstremo inimaginabel, miéntras ku un grupito di Noblesa tabata doño di práktikamente tur loke tabata eksistí. Por bisa ku nan tabata doño di asta forsa di labor di henter un pueblo. Konsekuentemente nan tabata posee un poder totalitario ku nan tabata ehersé sin piedat riba e masa ku tabata eksistí den un estado di miseria difísil di deskribí. Tabata opvio ku e situashon aki dado momentu lo a kondusí na un eksploshon sosial sin presedente. Y esaki ta tuma lugá tambe dia 14 di yüli 1789 ora pueblo Fransés lanta na Paris i kima gran parti di nan siudat, gritando e grito di kampaña: Libertat, igualdat i fraternidat. Echo inegabel ta ku despues di kada akontesimentu rebolushonaria di taye, ta surgi un bashí di poder ku na okashon ta kondusí na un situashon di kaos polítiko kompletu, miéntras ku sierto grupo ideológiko òf indivíduo ta hasi uso di e kaos aki pa kue poder. Y hustamente esaki ta loke ta pasa na Fransia den último kwartal di Siglo 18, ora un militar di alto rango -un narsista psikópatiko ku un ansha pa poder insasiabel yamá Napoleón Bonaparte- ta kue poder na Fransia. Napoleón ta kuminsá di inmediato ku un racha di konkista i den korto tempu e tin henter kosta di Oropa Oksidental bou di su poder.
This content is exclusive for members
Register or login to unlock this article
Farandula
International Beautiful You Fashion dia 3 di yüli próksimamente na Kòrsou
Willemstad – Próksimamente International Beautiful You Tour di Dewayne Williams (Mr Debonair) lo ta di bishita na Kòrsou tambe. ‘Beautiful You Fashion’ ta un organisashon ku ta hasiendo un gira mundial di kual nan lo bishita mas di 150 siudat òf pais i duna nan konosementu riba e tereno di beyesa, modelahe, diseño etc. Vários parti di Estádos Unídos, Afrika, Europa, Asia, Sur Amérika i den Karibe ta inkluí den nan gira i Kòrsou no ta un eksepshon. Dia 3 di Yuli próksimo International Beautiful You Fashion lo tin su show aki na Kòrsou.
E organisashon ta duna oportunidat na tur persona ku un dia kier biba e momentu di ta den un fashion shou òf ku ke biba e soño di ta riba tarima. Bo por ta profeshonal òf no profeshonal. Pa esnan ku no tin eksperensia den e mundu di modelahe, nan mester hasi un quick training serka Sherry di Mature Model Manegement ku tin un tim ku lo prepará nan. Despues di inskribí manual ta pasa pa hasi esaki digitalmente.
E show mes ta tuma lugá djadumingu 3 di yüli i ta duna oportunidat na tur sekso i di tur edat. Tambe personanan kòrtiku, haltu, diki, yen, curvy, plus size, flaku, tur ta bon bini. Tin oportunidat pa 100 persona i a keda algun lugá ainda. Training nan a kuminsá kaba serka Mature Model Management i por yama na numbernan di telefòn 676-4797, 526-0893 òf 514-4738 pa mas informashon of iskribi riba djadumingu entre 10’or di mainta pa 7’or di anochi na RooseveltCenter ariba mas 25 florin.
Modelonan di Mature Model Management ku forma parti di e show di moda dia 3 di Yuli lo por bai modelá pa e organisashon tambe den ‘Fashion Week’ na New York, bou di ouspisio di Plitzs Fashion Marketing, pa modelá den luna di sèptèmber.
Kasnan di moda ku ke forma parti di e show aki por òf diseñadónan ku ta deseá ekshibí nan trahenan, tambe esnan (Beginners) ku kier mustra nan kolekshon. Ya tin un diseñadó di Barbados ku ta bai bini ku su kolekshon di Urban, tambe di Kòrsou lo tei Eugenie Florentina, Kasnan di moda ‘Caprichos de Mujer’, ‘Kids Paradise’, ‘Asha African Assortment’, Shoe’ Niverse, te ku aworakí. Interesadonan ku tambe kier forma parti di e show aki por tuma kontakto ku Mature Model Management pa forma parti òf mas informashon.
Farandula
Un anochi di magia ku JOEL EL MAGO na Kòrsou
‘Curaçao Magic Show’ kargá ku entretenimentu dia 4 di yüni próksimo
WILLEMSTAD – Djasabra 4 di yüni 2022 Brakkepput Mei Mei ta esenario pa Kòrsou risibí e popular mago JOEL EL MAGO pa un solo presentashon durante ‘Curaçao Magic Show’. Joel El Mago ta un di e magonan mas popular aktualmente despues di su partisipashon eksitoso na ‘Spain’s Got Talent’. Komo ganador di ‘Got Talent Magic’, Joel El Mago a yega na fama internashonal pa su trikinan di magia ku ta sorprendé tur públiko. Tur kos lo ta kla pa 7 ‘or di anochi e evento ranka sali pa entretené e públiko amante di espektakulo aki na Kòrsou. Ku presentashon speshal di Chòkòi i Explosion Dancers.
Joel El Mago kende su nòmber ta Joel Armando Hernández ta un mago outéntiko di 38 aña di edat. E ta originalmente di Cuba pero aktualmente e ta biba na Spaña. Na 2017 e a konkistá e públiko di Spaña ku su presentashon di magia sumamente gustá durante e show popular ‘Spain’s Got Talent’. Joel El Mago ta konosí pa su espektákulo úniko di magia basá riba su talento, ilushon i humor. Alabes e ta un persona ku karisma i ta interaktuá ku e públiko na un manera ku e públiko ta bira parti di e show.
Pues ta un show pa hinter famia. Muchanan te ku 13 aña ta paga NAF 20 florin. Karchi pa adulto ta kosta NAF 55 florin. Pa esnan ku ta deseá di sinta mas serka pa purba deskubrí e sekretonan di Joel El Mago tin karchi VIP Single disponibel pa NAF 85 florin. Mesa VIP di 6 persona ta kosta NAF 750 florin. Pa VIP ticket i mas informashon, por tuma kontakto via numbernan 512-7272, 561-3131 òf 512- 5700.
Karchinan ta optenibel entrante djaweps 12 di mei 2022 na Mensing’s Caminada, Bam Bam Tech Sports Zone, Beep Beep, Pompstation Sta. Maria i tambe ònlain via Tickets Caribbean. Magical Events huntu ku su partnernan Aquarian Pet Store, Magic Shawarma, Alves Supermarket, Vanddis, Vigilante i Daboussi Motors ta invitá pueblo di Kòrsou kompletu bin disfrutá di Joel El Mago dia 4 di yüni 2022 na Brakkeput Mei Mei.
Farandula
Marcha di Seú 2022, djadumingu 3 di Yüli 2022
WILLEMSTAD – Minister di Enseñansa, Siensia, Kultura i Deporte (ESKD), Sr. Sithree van Heydoorn, ta partisipá na pueblo di Kòrsou ku a proponé na Fundashon Kultural Seú Kòrsou (FKSK), pa marcha di seú tuma lugá riba djadumingu, 3 di yüli 2022. Esaki, despues di a hiba deliberashon ku diferente departamento di gobièrnu ku ta envolví ku trabounan pa ku marcha di seú.
Minister a pidi FKSK pa someté e kambio di fecha aki na aprobashon serka su miembronan. Den un reunion riba djárason, 6 di aprel último, gruponan a bai di akuerdo pa organisá un marcha den kuadro di Dia di Bandera. E marcha ta tuma lugá den e fin di siman di Dia di Bandera i ta kulminashon di un seri di aktividat den e fin siman di 1 pa 3 di yüli 2022.
E aktividatnan akí ta kuminsá for di djabièrnè promé di yüli (pronto ta anunsiá e aktividat aki), siguí pa Dia di Bandera ku ta riba djasabra 2 yüli i kulminá djadumingu 3 di yüli 2022 ku e Marcha di Seú. E marcha tin komo lema “Seú ta bai Kaya” i e ruta ta di Tesoro Building, Franklin D. Rooseveltweg, pa Aqualectra na Otrobanda.
Daily Nobo
Kuater ganadó di Televishon di 55″ di Coca-Cola su Kampaña di ‘World Cup’
Montaña ta bai sende lus pa di 19 biaha
Minister a basha’bou riba Jardim & Bearing Point!
INVESTIGASHON DI SOAB PA SERVISIO A PRESTA NA SERVISIO DI IMPUESTO
Proyekto di televishon sosialista ku sosio registrá na Kòrsou a frakasá
Biahenan pa eksterior sin resultado pa Kòrsou ta kontinuá!
Señora divorsiá a bai reklamá pero….. Ya Inspektor a laga paga restitushon na èks esposo
Kon lo parti e 200 mion Euro di Reparashon?
Kòrsou tin un debe Nashonal di 4325 mion florin i subiendo
Kolegio Erasmo ta selebrá luna di buki a la Bi-ba-bèrdè
Trending
-
Lokal6 days ago
Biahenan pa eksterior sin resultado pa Kòrsou ta kontinuá!
-
Lokal6 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kon lo parti e 200 mion Euro di Reparashon?
-
Lokal6 days ago
Kòrsou tin un debe Nashonal di 4325 mion florin i subiendo
-
Lokal6 days ago
Kolegio Erasmo ta selebrá luna di buki a la Bi-ba-bèrdè
-
Lokal6 days ago
Kompetensia di skolnan ‘E skol di futuro’
-
Deporte6 days ago
Selekshon di Qatar: Ta bai den historia di mundial ku 3 rekòrt negativo
-
International6 days ago
Horor na Italia: Pashènt a tira su kardiólogo mata den su konsultorio


text:
Naturalesa
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Naturalesa, son arboles y plantas en un solo lugar que estorba den e esensia mas grandi, ta ekivalente na e Mundu Natural, e Mundu Físiko, of e Mundu Material. "Naturalesa" ta referí na e fenomeno di e mundu físiko, anto tambe na bida en general. E ta varia di skala di e nivel Supatómiko pa e nivel Kosmikó. E palabra naturalesa ta derivá for di e palabra latino "natura", of "kalidatnan esensial",ku den tempunan antiguo tabata nifiká literalmente "duna lus". Natura tabata un tradukshon di e palabra griego "physis" (φύσις), ku originalmente tabata relashona ku e karakter intrínsiko di matanan, bestianan i otro kosnan ku ta desaroyá riba nan mes. E konsepto di naturalesa tur na tur, e universo fisikó, ta un di e diferente eskpanshonnan di e noshon original; e a kuminsa komo un par di aplikashonnan di e palabra φύσις dor di filósofonan pre-Sokrátiko i a haña mas influensia sigun tempu a progresá. Entre e varios usonan den e mundu di awendia, "naturalesa" por referí na e relmo general di varios tipo di animalnan i den algun kaso na e prosesonan asosiá ku ophetonan inanimá manera tiponan particular di fenómenonan ku ta eksisti riba nan mes, manera e wèr anto e geologia di mundu, anto e materia anto e energia di kua tur e kosnan aki ta kompone di dje. E ta wordu tumá pa nifiká "Ambiente Natural" of wildernis i animalnan"wild", piedranan, mondinan, playanan, anto in general e kosnan nu no a wordu altera substansiabelmente dor di e ser humano, of ku tei dor di intervenshon humano. Por ehempel, objetonan manafakturá anto e interakshon humano no ta wordu konsidera komo parti di naturalesa, of nan ta wordu kualifiká komo, por ehempel "Naturalesa humano". Esaki ta un konsepto mas tradishonal di kosnan natural ku te ainda por wordu haña awedia ta implika un distinshon entre e natural i e artifisial, e artifisial ta wordu konsidera di ta e kos ku a wordu traha dor di e konsenshi humano. Dependiendo di e konteksto partikular, e termino "natural" tambe por wòrdu distinguí for di lo innatural, lo sobrenatural, i lo artifisial.
Mundu[editá | editá fuente]
Artikulo prinsipal: Mundu, i Geología
Mundu ta e úniko planeta ku ta konosí di ta kontené bida, anto su karakterístikanan natural ta suheto di varios estudionan sientífiko. Den nos sistema solar, e ta e di tres planeta for di solo; e ta e planeta tereste mas grandi i e planeta di sinku mas grandi na tur. Su karakterístikanan klimátiko mas prominente ta su dos regionan polar, dos region temperá relativamente chiki anto un parti grandi tropiko pa subtropiko. Presipitashon ta vario hopi entre e lokashonan, di varios meter di awa pa aña te ku menos ku un milimetro. 71 prshento di e superfisio di mundu ta kubri dor di lamanan salu. E restante ta kubri dor di kontinentenan i islanan, mayoria di dje na e hemisferio nort. E mundu Earth has a evolushoná dor di prosesonan geologiko i biologiko ku a laga trasonan di e kondishonan original. E parti pafo ta dividi entre varios platonan tektoniko moviendo, ku a kambia relativamente lihe varios biaha. E interior ta keda aktivo, ku un lag diki di mantel den estado likido anto un sentro di heru puro ku ta genera un felt magnetiko. E kondishonnan atmosferiko a wordu altera signifikamente dor di sernan bibante, ku a traha un balansa ekologiko ku a stabilisa e kondishonnan di e planeta. Aunke tin variashonnan regional den klima dor di latitudo i otro faktornan geológiko, e klima promedio di mundu ta basta stabil durante periodonan interglasial,anto variashonan di un grado of dos den temperatura global tabatatin histórikamente gran efekto riba e balansa ekológiko i e geografia aktual di mundu.
Geologia[editá | editá fuente]
Geologia ta e siensia i estudio di e materia solido i likido ku ta konstitui mundu. E felt di geologia ta enkompasa e estudio di su komposishon, struktura, propiedatnan fisiko, dinamiko, anto historia di e materialnan di mundu, anto e prodeso den kua nan ta wordu formá, mové i kambiá. E felt aki ta un disiplina akademiko mayor, anto e ta importante pa e ekstakshon di mineralnan anto hydrokarbon, konosementu di mitigashon anto peligernan natural, un par di feltnan di enignier ano akontesementu di klimanan i ambientenan di pasado.
Evolushon Geologiko[editá | editá fuente]
E geologia di un area ta evolushoná ora tempu pasa komo depositonan di piedra ta wordu depositá i pone anto prosesonan deformashonal ta kambia nan lokashonan. Piedranan ta depositá primeramente dor di deposito riba e superfisie of entre e otro piedranan abou di dje. Depositashon por okuri ora lagnan di sedimento kai riba e superfisio di mundu anto lithifiká depues den piedra sedimentario, of ora material volkaniko manera as di volkan of lava, ta kubri e superfisio. Introusonan Ingenouso manera batholithikonan, laccolithsonan, dijknan, and silonan, ta wordu pushá ariba den e piedra riba dje anto nan ta kristalisá ora nan penetra. Despues di e sekuensia inishal di piedranan ku a wordu depositá, e piedra ta wordu deforma of metamorfosá. Deformashon ta okuri tipikamente dor di e kitamentu horizontal, of e moveshon di banda pa banda. E regimonan struktural aki ta relashoná en grande pa konvirgi, divirgu anto transforma na e fronteranan, respektivamente entre platonan tektoniko.
Perspektivo Historiko[editá | editá fuente]
Mundu ta estima ku a wordu forma 4.54 bion aña pasá for di e nebula di solo, huntu ku e solo i e otro planetanan. E luna a wordu forma kasi 20 mion aña despues. Initialmente di smelt, e lag eksterno di e planeta a fria, resultando den kun làg solido. Gasmentu i aktividat volkaniko a produsi un atmosfera primordial. Vapor di awa ku a kondensa, mayoria of tur di dje a bini for di eis ku a wordu trese dor di kometa, a produsi oceanonan anto otro kaminda di awa. E kemestria hopi energetiko aki ta wordu kere ku a produsi un molekula mes replikante ront di 4 bion aña pasá.
Kontinentenan a forma, anto despues nan a parti atrobe anto a reforma den un proseso den kua e superfisio di mundu a kambia durante mion di aña, okashonalmente trahado un superkontinente. Ront di 750 mion aña pasá, e prome superkontinente konosi Rodinia, a kuminsa kibra. E kontinentenan despues a rekombina pa forma Pannotia ku a kibra tambe anto mas o menos 540 mion aña pasá finalmente a forma esun di Pangaea, ku a kibra mas o menos 180 mion aña pasá
Tin evidensia signifikante ku tabata tin glasiashon global severo durante e era Neoproterozoiko durante kua henter e planeta a wordu kubri dor di un kapa di sneu. E hypothesis aki ta wordu yama "Mundu Sneubal", anto e ta di interes partikular komo e ta presidi e Eksploshon di Cambrian den kua bida multiselular a kuminsá, ront di 530–540 mion aña pasá.[16]
For di e eksploshon di Cambrian tabata tin sinku ekstinshon grandi defení. E delaster unu a okuri 65 mion aña pasá, ora un meteorita a dal nos planeta anto a kuminsa ku e ekstinshon di e dinosourionan no-aviano anto otro reptilonan grandi. Pero a spar animalnan chiki manera mamiferonan ku tabata parse djaka. Durante e siguiente 65 mion aña bida mamifero a diversifika.
Un par di mion aña pasá, un espesie di makaku afrikano a haña e abilidat di para riba dos pia. E advento siguiente di bida humano, anto e desaroyo di agrikultura i otro sivilisashon a laga humanonan pa afekta e planeta mas tantu ku tur otro espesia di bestria, afektiendo komo e naturalesa anto e kantidat di organismonan ku e klima global. Pa komparashon, e katastrope di oksigeno, produsí pa e kresenentu di lima durante e periodo sideriko, tabatin mester di 300 mion aña pa kulmina.
E era presente ta wordu klasifika komo un evento di ekstinshon, e ekstinshon di Holoceno, esun mas lihe ku a heri pasa. Un par, manera E. O. Wilson di Universidat di Harvard, ta bisa ku e destrukshon di e biosfera dor di humanonan por kousa mitar di tur bida na tera pa muri den e siguiente 100 añanan. E ekstento di e evento di ekstinshon aki te ahinda ta wordu diskuti i kalkula dor di biologonan.
Atmosfera, Klima i Wèr[editá | editá fuente]
Artikulo prisipal, Wèr, Klima, Atmosfera di mundu
E atmósfera di mundu ta hunga un papel importante den e sostenementu di e ekosistema di mundu. E lag fini di gasnan ku ta kubri mundu ta wantá na su luga dor di gravedat. Airu seku ta konsistí di 78% nitrógeno, 21% oksígeno, 1% argon i otro gasnan inerto, dióksido di karbon,, etc; pero airu tambe ta kontene un montante variabel di vapor di awa. E preshon atmosferika tin un haltura di eksala di mas o menos 8 kilometro na e superfisio di mundu.
E kapa di ozono di mundu ta hunga un rol importante, bahando e katidat di rayonan ultravioleta ku ta penetra e atmosfera. Komo ADN ta daña hopi lihe dor di e rayonan aki, e ta sirbi komo un protektor di bida. E atmósfera tambe ta retene kayente, asina redusiendo e extremonan den temperatura.
Wèr terestral ta okuri den e parti mas abou di e atmosfera, anto ta sirbi komo un sistema konvektivo pa redistribui kayente. Stromingennan di Laman ta un otro faktor importante den determinando e klima, partikulaemente e sirkulashonan thermiko grandu ku ta distibui kayente for di e equator na e regionan polar. E korientenan aki ta yuda modera e diferensianan den temperatura entre zomer ku winter den e zonanan temperá. Tambe, sin e redistribushon aki e areanan tropikal lo ta hopi mas kayente, anto e region nan polar hopi mas friu.
Wèr por tin efektonan benefisial komo ku ta hasi daño. Ekstremonan den wèr manera warwaru of orkan, por gasta hopi energia den nan patnan, anto produsi devastashon. Vegetashon di e superfisio ta haña un dependensia riba e variashon periodikal di e seizoenan, anto un par di kabio chikitu durante solamente un par di aña por tin un efekto dramatiko riba e vegetashon komo e bestianan ku tin mester di dje pa nan kuminda.
E klima planetario ta midi den terminonan mas largu ku e wér pa sigui sierto trentnan. Hopi faktornan ta konosi pa influensia e klima, inluiendo korientenan oceaniko, e albedo di e superfisio, gasnan di broeikas, variashonan den luminosidat di solo, anto kambionan den e planeta su orbito. basá riba e rekortnan historiko, e mundu ta konosi pa a bai dor di varios kambionan klimatiko den e pasado, inkluyendo Eranan di Eis.
E klima di un region ta depende riba un number di faktornan, espesialmente e latituda. Un banda latidudal riba e superfisio ku attributanan similar ta forma un region klimatiko. E number di e regionan ei, for di e regionan tropikal na e equator te ku e regionan polar den e polonan ekstemo di nort i sur. Wèr tambe ta influensia dor si e seizoenan ku ta un resultado di e echo ku mundu su aksis ta leun un tiki for di e plano orbitual. Kemèn, na un tempu durante zomer of winter, un parti di e planeta ta mas eksposá na e rayonan di solo. E eksposishon aki ta alterna ora e mundu ta drei den su orbito. Na un tempu, un ta nada na kua seizon e hemisferionan di nort i sur semper ta eksperensia seizonan kontrali.
Wèr ta un sistema kaotiko ku ta modifá lihe dor di kambionan chiki den e medio ambiente, kemen voorspelling presies ta limita awendia pa solamente un par di dia. Tur na tur dos kos ta pasando ront mundu awendia: (1) e averahe di temperatura ta aumentando; anto e klimanan regional ta bezig ta kambia.
Awa riba tera[editá | editá fuente]
Artikulo prinsipal, Awa
Awa ta un sustansia kímiko ku ta kompone di hidrogeno i oksigeno anto ta vital pa tur forma konosi di bida Na uso typical awa ta referí solamente na su forma likidó, pero e substansia tambe tin un estado solido, eis, anto gaseoso, bapor di awa of stom. Awa ta kubri 71% di e superfisie di Mundu. Riba tera, e ta wòrdu hañá prinsipalmente den e oceanonan anto otro kurpanan grandi di awa, ku 1.6% di dje abou den suela anto 0.001% di dje den nos airu komo bapor, nubianan (formá dor di partikulonan solido od líkido suspendí den airu) anto komo persipitashon. Oceanonan ta tene 97% di e awa riba nos superfisio, glesjernan anto kapanan di eis polar 2.4%, anto otro kurpanan manera riunan, lagonan i pontnan 0.6%. Adishonalmente un kantidat minuto ta kontene den kurpanan biológiko anto produktonan manafaktura.
Oceano[editá | editá fuente]
Artikulo prinsipal, Oceano
Un oséano ta e kurpa di awa mayor di awa salu, anto un komonente prinsipal den e hydrosfera. Aproksimadamente 71% di e superfisie di mundu (un area di mas o menos 361 mion kilometro kuadrado) ta kubri dor di oceanonan, un kurpa kontinuoso ku ta dividí un par di oséanonan prinsipal si lamannan mas chikitu. Mas ku mitar di e area aki ta mas ku 3.000 meter profundo. Salinidat averahe ta ront di 35 ppt (3.5%) anto kasi tur awa salu ta entre 30 i 28 ppt. Aunke tin areanan konosi komo lamanan sepera, e awanan aki ta komprimi un oceanonan global i kontinuoso ku interkambio liber entre su pratinan ta fundamental pa oceanografia.
E divishonan oseániko mayor ta definí dor di e kontinentenan anto varios archipelagonan, anto otro kriteria: e divishonan aki ta (den grandesa asendio), e Oséano Pasifiko, e Oséano Atlántiko, e Oséano Indiko, e Oceano sur anto e Oceano Arktiko. Regionan mas chikitu di e oceanonan ta yama laman, golfo, baija anto otro nomber. Tambe tin lagonan salu ku ta kurpanan mas chikitu sera for di e lamanan prinsipal. Dos ehèmpel notabel ta e Laman Aral i e Laman salu Grandi.
Lago[editá | editá fuente]
Artikulo prinsipal, Lago
Un lago (for di Latino lacus) ta un fetura natural (of fetura phisiko), un korpa di likido riba e superfisio di un planeta ku ta lokalisa bou di un basino (ku no ta global) anto ta move masha poko poke si e move mes. Riba tera, un kurpa di awa ta konsidera un lago ora e ta paden di tera, no parti di un oceano, mas profundo ku un pont anto e ta wordu duna awa dor di un riu.
E úniko planeta otro ku tera ku tin lago ta Titan, ku tin lagonan di ethano, i probablemente meskla ku methano. E no ta konosi di Titan su lagonan ta wordu duna su likido for di riunan, perso riba su superfisio tin varios sobranan di riu. Lagonan natural riba tera ta generalmente wordu haña den areanan montañoso zonanan di rift, anto areanan ku glasiashon resien of den pasado. Otro lagonan ta wordu haña den basinan endoreiniko of banda di e kursonan di riunan bieu Na sierto parti di mundu, tin hopi lago dor di basinan di awa kaotiko kedá atras for di e delaster siglo di hielo. Tur lago ta temporal over di tempunan geologiko, pasobra nan lo yena poko poko ku sedimento of basha over den e basino ku ta kontene nan.
Pont[editá | editá fuente]
Artikulo prinsipal, Pont
Un pont ta un kurpa di awa pará, natural komo traha dor di hende, ku ta normalmente mas chikitu ku un lago. Un variedat grandu di kurpanan traha ku forsa humano ta klasifika komo pontnan, inkluiendo yardinan di awa diseña pa ornementashon,pontnan di piská diseña pa brui piská, anto pontnan solar diseña pa warda energia solar. Pontnan i lagonan ta distingi for di beeknan dor di nan velosidat di korienten. Aunke korientenan di beeknan por wordu oberva fasilmente, pontnan i lagonan tin mikro-koriente dirigi ku un systema thermiko anto bientu modera. E kosnan aki ta distingui un pont for di otro terenonan akuatiko manera poelnan di beek anto di tidio.
Riu[editá | editá fuente]
Artikulo prinsipal, Riu
Un riu ta un kurso di awa natural, normalmente di awa dushi, ku ta laba bai drenta un oceano, un lago, un laman of un otro riu. Den un par di kaso un riu ta simplementa drenta tera of ta seka kompletamente prome ku e yega un otro kurpa di awa. Riunan chikitu por tin hopi nomber dependiente riba nan luga manera beek ku roi; no tin un regla general ku ta defini kiko por wordu yama un riu. Hopi riunan chikitu ta spesifiko pa e lokashon geografiko; un ehemplo ta Burn na eskosia kaminda un riu ta bisa pa ta mas grandi ku un beek pero esaki no tur biaha ta konta dor di e systema vag di e lenga. Un riu ta parti di e siklo hidrológiko. Awa den un riu ta generalmenta kolekta for di persipitashon dor di fangumentu di superfisio, rekargo di awa den tera, anto posnan, anto e losmentu di awa warde den eis natural anto paknan di sneu (glesjernan).
Beeknan[editá | editá fuente]
Artikulo prinsipal, Beek
Un beek of stróm ta un kurpa di awa ku un koriente, konfidi den un plano anto bankonan di koriente. Na Merka un beek ta klasifika komo un kurso di awa mas chikitu di 18 meter di hancura. Beeknan ta conduitonan importante di e syklo di awa, instomentonan den awa di tera ta rekarga anto nan ta sirbi komo un koredor pa migrashon di piská i otro animalnan. E habitad biologiko den e visinidat emidiante di e beek yama e zona ripario. Den e ekstinshon di Holoceno ku ta pasando aworaki beeknan ta un koredor importante pa konekta habitadnan fragmentá anto asina konserviendo biodiversidat. E estudio di beeknan i kursonan di awa in general ta yama hydrologia di superfisio anto ta un parti esensial di geografia ambiental.
Ekosistema[editá | editá fuente]
Artíkulo prinsipal, Medio Ambiente, Ekologia
Ekosistemanan ta komponé dor di un variedat di komponentenan ábiotiko i biótiko ku ta funshoná den un manera interrelashoná. E struktura i komposishon ta ser determiná dor di varios faktornan ambiental ku tambe ta interrelashoná. Variashonnan den e faktornan akí lo inisiá modifikashonan dinámiko na e ekosistema. Un par di e komponentenan mas importante ta: tera, atmósfera, radiashon di solo, awa i organismonan bibu.
Sentral na e ekosistema ta e idea ku organismonan bibu ta interaktuá ku kada otro elemento di nan ambiente lokal. Eugene Odum, un fundadó di ekologia a bisa: "Kualke unito ku ta inlui tur e organismonan (e kommunidat) den un area ta interaktuando ku e ambiente fysiko na kua un vloeimentu di energia ta sirkula i ta trese un stuktura trophico mas definí, diversidat biotiko, anto syklonan material (enkambio entre sernan bibante i no-bibante) den e systema tin un ekosystema, espesianan ta konekta i dependiente na otro den e kadena di kuminda, anto enkambio energia anto materia entre nan mes anto nan ambiente. E ekosistema humano ta fundá den e deconstukshon di e dichotonimia di hende/naturalesa anto e premisio ku tur espesia ta dependente di otro, i tambe ku e konsituentenan abiotiko di nan biotipo.
Un unito mas chikitu ta yama un mikroekosistema. Por ehèmpel un mikrosistema por ta un piedra anto tur e bida bou di dje. Un makroekosistema por involvi henter un ekoregion, entre su basin di drainahe.


text:
Kralendijk – Djamars atardi Entidat Públiko Boneiru (EPB) i gobièrnu di Aruba a firma un Memorando di Akuerdo (Memorandum of Understanding – MoU) ku kua durante e tres añanan binidero e partidonan ta bai hasi esfuerso pa yega na un kolaborashon estrecho pa loke ta trata realisashon di un sitio seif pa víktima di violensia doméstiko i maltrato di mucha. Resientemente na Boneiru a duna señal di inisio pa konstrukshon di e Family Justice Center (FJC) boneriano.
E kolaborashon entre e FJC na Boneiru i e FJC na Aruba ta pèrkurá entre otro pa asignashon di rekurso, manera organisashon di treinen, seminario i enkuentro den koperashon estrecho ku otro inisiativanan den área karibense i hulandes, pero e ta regla tambe interkambio di konosementu i eksperensia pa medio di programanan di interkambio.
Rekonstrukshon
Siman pasá a duna señal di inisio pa rekonstrukshon di e anterior sentro di bario na Antriol i konbertié den e FJC boneriano, ku na Boneiru ta bai karga e nòmber ‘Sentro pa Seguridat di Famia’. Un laso di kolaborashon entre e diferente partnernan den e kadena ku tin di haber ku e tópikonan violensia doméstiko, maltrato òf eksplotashon. Via un presentashon 3D e presentenan por a haña un impreshon di e futuro edifisio.
Diputado Nina den Heyer a papia ku e habitantenan di bario i e partnernan di kadena: ‘Mi ke gradisí tur hende ku a kere den e proyekto akí i a hasi esfuerso pa realisá tur esaki. Nos tur sa kon doloroso por ta pa un víktima, pa serka kada instansia e tin ku konta su storia kada biaha di nobo. Ku binida di e Family Justice Center esaki no ta nesesario mas. Awor akí den un solo biaha e víktima por haña e ayudo adekuá.’
Paso mas aleu
El a indiká mas aleu ku durante e periodo tras di lomba a duna atenshon kompleto na e kolaborashon entre e tim i e partnernan di kadena, pa medio di entre otro partisipashon na e treinennan konhunto. ‘Ku binida di e edifisio akí nos ta un paso mas aleu den e kolaborashon akí’, segun Den Heyer den su diskurso. Na Boneiru entrega di e Family Justice Center lo tuma lugá den e di dos mitar di aña 2023.


text:
Kralendijk- For di un unkuesta ku e kompania di konsùltent Linkels & Partners, huntu ku ABC Online Media a hasi ta sali ku en general konsumidónan riba e isla ta di opinion ku e produkto òf servisio ku ta haña ta karu pa e preis ku ta paga pa esaki.
Telbo ta e kompania ku segun kliente ta duna ménos balor pa e preis ku ta paga. 34% di esnan ku a partisipá na e enkuesta ta opiná ku e kompania ta duna ‘balor pa bo sèn.
Klientenan di Digicel tampoko no ta dje positivo tokante e balor ku un kliente ta haña pa su sèn. 42% ta opiná ku na Digicel un kliente ta haña balor pa su sèn.
FLOW/Chippie ta skor un tiki mas miho, ku 54% di e partisipantenan den e enkuesta indikando ku na e kompania aki bo ta haña balor pa bo sèn.
Esun ku ta skor mihó den e enkuesta ta Flamingo TV. Akinan 67% di su klientenan ta di opinion ku e kompania ta duna ‘balor pa bo sèn’. Flamingo TV den e enkuesta tambe ta esun ku a skor mihó ora ta trata e aspekto di servisio na kliente, pero tambe pa loke ta traha e spit ku kual ta resolvé problema.
E kompania Telbo, ku tin mas tantu kliente ku tur e otro provedónan a skor mas suak pa loke ta traha servisio na kliente, spit ku kual ta resolvé problema i awor tambe e aspekto di ‘balor pa bo sèn’.


text: Dialuna mainta adrenta informe di un accidente cu hende herida na e crusada T di Sabana Liber pa Alto Vista, mesora a dirigi tanto polis como ambulans pa e sitio. Na yegada a bin constata cu aki ta trata di un accidente unda un truck lo mester a tuma un bocht cortico sin calcula bon na man robez dilanti di trafico cu preferencia. Debi cu e caminda ta uno di cement e auto su brakes no a yuda pa para na tempo y esaki a bay dal den banda patrad di e truck. Ambulans a asisti na e sitio y a atende cu e herido.


text:
Diasabra anochi a drenta informe di un bringamento na un cas na Kudawecha, mesora a manda diferente unidad na e sitio. Na yegada di e patruya na e sitio a bin compronde cu 3 mucha menordi edad lo mester a sali di nan cas bay na bisinja pa pidi ayudo ya cu nan tata lo ta batiendo nan mam den e cas y ambos lo ta bou influencia. Polisnan detene e homber y hibe warda di polis. Debi cu e mama di e muchanan tabata bou di influencia tambe a pidi asistencia di Slachtofferhulp pa por atende cu e muchanan menor di edad (14,12,7).
Na Kudawecha 3 mucha menor di edad a core bay na bisinja pa pidi ayudo ya cu nan tata tabata batiendo nan mama
Diasabra anochi a drenta informe di un bringamento na un cas na Kudawecha, mesora a manda diferente unidad na e sitio. Na yegada di e patruya na e sitio a bin compronde cu 3 mucha menordi edad lo mester a sali di nan cas bay na bisinja pa pidi ayudo ya cu nan tata lo ta batiendo nan mam den e cas y ambos lo ta bou influencia. Polisnan detene e homber y hibe warda di polis. Debi cu e mama di e muchanan tabata bou di influencia tambe a pidi asistencia di Slachtofferhulp pa por atende cu e muchanan menor di edad (14,12,7).


text:
…Kampaña di konsientisashon di CTB…
WILLEMSTAD- 20 di desèmber 2016 –Resientemente e kampaña di konsientisashon Dushi Hende t’ Ami; Mi ta ON! dirigí spesialmente riba hóbennan entre 12 i 19 aña, a hasi entregá di sertifikado na un grupo di 536hóben. Meta di e proyekto aki tabata pa hasi e hóbennan konsiente di e importansia di desaroyo di turismo na Kòrsou i tambe di nan embolbimentu den e desaroyo aki. E kampaña a konsistí di 6 proyekto. Implementashon di e proyektonan a tuma lugá di yüni pa desèmber 2016. Minister enkargá ku Desaroyo Ekonómiko, sr. Eugene Rhuggenaath tabata presente pa asina otorgá sertifikado na e hóbennan.
E kampaña a konsistí di e siguiente 6 proyektonan: 1) un kompetensia di saka potrèt kaminda e hóben mester a ilustrá kon e ta mira desaroyo di turismo den su pais. 2) Un konferensia pa hóbennan di Scouting i AGPNA riba tópikonan relashoná ku desaroyo di turismo. 3) Diferente workshop i seshonnan di informashon riba e balornan básiko pa por traha den sektor di turismo. Esakinan a keda duná dor di hóbennan di VSBO i SBO na alumnonan di Skolnan di Fundeshi. E hóbennan a keda di coach pa personanan ku ta laborá den sektor di turismo. 4) Partisipashon na Studie en Beroepenmarkt 2016 kaminda a duna informashon na e hóbennan tokante desaroyo di turismo i posibilidat di trabou den e sektor aki. 5) Seshon di informashon interaktivo riba turismo dirigí riba hóbennan di VSBO i 6) Tour pa hóbennan di Naschoolse Opvang konosé diferente atrakshon turístiko aki na Kòrsou.
E proyekto a keda finansiá pa Reda Sosial, ku fondo di Gobièrnu di Kòrsou. Ofisina di Turismo di Kòrsou (CTB) tambe a kontribuí finansieramente na e proyekto i huntu ku Fundashon Nos Kousa tabata enkargá ku ehekushon di e proyekto. Un danki ta bai na tur organisashon, skolnan, Naschoolse Opvang, representantenan di sektor priva i tur personanan ku di un òf otro manera a kontribuí na éksito di e kampaña di konsientisashon Dushi Hende t’ Ami; Mi ta ON!.


text:
Minister di Turismo y Salud Publico sr. Dangui Oduber ta sumamamente contento y satisfecho cu e resultadonan di luna di april 2022. Recientemente AHATA a publica su cifranan tocante e prestacion di e hotelnan y Minister Oduber tin e placer di por comparti esakinan cu pueblo. E cifranan aki ta ilustra e comparacion entre april di 2019 y april 2022. E cifranan cu a ser ricibi pa cu luna di april 2022 ta mustra hopi bon.Manera ta conoci e maneho di Minister Oduber ta dirgi riba turistanan di calidad y turistanan cu ta gana mas di 150 mil dollar pa aña, turistanan cu ta laga hopi placa atras den nos economia.
Den luna di april 2022 e grado di occupacion a subi cu 55% porciento compara cu april 2021. Si compara esaki cu e grado di ocupacion di aña 2019 cu ta un aña record pa Aruba su turismo, e ta solamente 2.7% menos. Segun e mandatario ta importante pa remarca cu Aruba ta e di 2 pais na mundo cu a recupera su turismo di e forma aki.Banda di e grado di occupacion e REV PAR den luna di april 2022 a conoce un crecemento di 104% den compracion cu luna di april 2021 y cresemento di 9% den comparacion cu april 2019. E REV PAR den april 2022 tabata $259.52 cu ta un cifra hopi halto. E REV PAR ta un indicador sumamente imporatante pa midi e calidad di turistanan cu ta bin Aruba. E REV PAR ta e prijs cu un turista ta dispuesto pa paga pa un camber pa anochi. Nos como pais mester ta contento cu e hecho cu nos tin un di e REV PAR mas halto den Caribe.
Na momento cu bo tin un REV PAR asina halto e ta bisto cu turistanan di calidad ta yegando nos pais. Otro indicador hopi importante ta e ADR (average daily rate) cu tambe a conoce un aumento di 12.2%. E average daily rate den luna di april 2022 ta $323.04 den comparacion cu april 2019 cu esaki tabata na $28Otro indicador hopi importante ta e ADR (average daily rate) cu tambe a conoce un aumento di 12.2%. E average daily rate den luna di april 2022 ta $323.04 den comparacion cu april 2019 cu esaki tabata na $28#mintsp7.82. Turismo ta keda e driver principal di nos economia, resultadonan di luna di april ta confirma cu recuperacion di Aruba su Turismo ta riba e bon caminda. Maneho di Minister Dangui Oduber ta dunando e resultado conforme e vision di atrae turistanan di calidad y esaki a wordo confirma cu cifranan di AHATA. Esaki sigur ta un noticia hopi positivo. Finalmente e mandatario a gradici tur empleadonan y tur partnernan den sector turistico pa cu e resultado bunita aki.


text:
ORANJESTAD,Aruba
Como cu tabatin un confusion, Gobierno a dicidi di emiti un instruccion relaciona cu sitionan di cuido tambe.
Den e conferencia di diabierna ultimo, Prome Minister Evelyn Wever Croes a splica cu pa siguridad a tuma e decisioncu e scolnan mester ta completamente cera otro. Den cuadro di celebracion Dia Nacional riba 18 di maart, a dicidi di duna algun ATV dag extra. Pero en bista di e problema di coronavirus unda cu e muchanan ta esnan mas vulnerabel, a dicidi cu scolnan mester ta cera henter otro siman, y den fin di siman lo evalua e situacion atrobe.
Den bista di esaki mes, a saca un instruccion pa tur esnan cu ta encarga cu e luganan di cuido di muchanan chikito. Tur sitio cu ta cuida muchanan, for di baby te cu esnan despues di scol, cu ta negoshinan priva, mester cera nan portanan otro siman. “Esaki ta necesario pa hunto nos combati efectivamente y minimalisa e riesgonan di contagion y efectonan di Covid-19 (coronavirus),” Minister Glenbert Croes, encarga cu Labor y Asuntonan Social, a bisa den su instruccion.
Den e dianan cu ta sigui lo sigui monitoria e situacion y mira ki pasonan mester tuma.
Decisionnan similar a wordo tuma caba den fin di siman pa por ehempel pa Casnan di Cuido pa esnan malo y esnan di edad halto. Esaki pa motibo cu e dos gruponan aki ta esnan mas vulnerabel pa haya e virus y unda cu medidanan di prevencion ta hopi necesario.


text:
E ultimo añanan Stichting Monumentenfonds Aruba (SMFA) ta enfocando riba e mantencion di nan edificionan monumental. Ya stadhuis, edificio Henriquez, Huisje Wild y edificio di Scol 1888 a haña un mantencion completo y awor ta toca turno na e monumento na Weststraat cual ta actualmente oficina di Arina y cu ta conoci tambe bou di e nomber di Casita Geel.
Despues di varios luna di preparacion y inspeccion a traha bestek y a bay den un destaho caminda a aserca cuatro contratista pa duna un oferta. Felipe Construcion and Consultancy NV a resulta e contratista cu mihor oferta, cu ta cuadra tambe cu nos presupuesto pa haci e mantencion. E trabounan ta encera mas tanto di drecha murayanan paden y pafo cu ta daña door di salo cu ta sali foi e piedranan di calichi. Tambe riba e cura rond di e edificio lo haci mantencion necesario. Na final lo verf e edificio completamente.
Segun e plan e trabounan lo finalisa mas o menos pa luna di september. Durante e proceso pa planea e trabounan di mantencion SMFA ta den contacto constante cu Arina como huurdo y ta aprecia tambe e cooperacion di nan banda pa e proximo lunanan durante cu e trabounan lo ta tumando lugar. Banda di esaki tambe ta gradeci un biaha mas pa por conta cu e cooperacion di Monumentenbureau pa e proyecto aki.
SMFA su meta principal ta pa por preserva nos pasado pa futuro, ya pa un tempo a traha riba un plan di mantencion pa termino largo pa asina por garantisa cu e monumentonan cu ta pertenece na SMFA lo keda den un bon estado.


text:
…e workshop a konta ku partisipashon di diferente partner…
WILLEMSTAD- 25 di novèmber 2016 – Komo preparashon pa e selebrashon 20 aña Willemstad riba lista di herensia mundial di UNESCO, Stichting Monumentenfonds Curaçao den koperashon estrecho ku Ofisina di Turismo di Kòrsou (CTB) a organisá riba fechanan 22 i 23 di novèmber último un workshop. Meta di workshop aki tabata pa huntu ku e partnernan mas importante studia e posibilidat pa duna mas publisidat i kontenido na nos sentro di siudat komo patrimonio mundial.
Naturalmente esaki ta na benefisio tambe di e ròl importante ku nos sentro di siudat tin komo produkto turístiko. Tambe a para ketu na e agènda di aktividatnan ku mester tuma lugá pa kana yega e fecha grandi pa selebrashon 20 aña Willemstad riba lista di herensia mundial di UNESCO kual ta 4 di desèmber 2017. Otro puntonan importante ku a keda tresé dilanti ta e diferente aspektonan ku ta di importansia pa asina revitalisá Willemstad manera entre otro mas posibilidat pa bibienda den nos sentro di siudat, desaroyo ekonómiko, aktividatnan turístiko i mantenshon di nos patrimonio mundial. Na final di e workshop di 2 dia a yega huntu na proyektonan i plannan konkreto ku e grupo lo mester bai traha riba dje. Den e próksimo simannan lo formalisá esakinan den un plan di akshon ku lo keda mandá pa tur partisipante. Na yanüari 2017 e grupo a akordá pa bolbe bini huntu pa asina diskutí progreso di e diferente akshonnan. E workshop a konta ku partisipashon di representantenan di e siguiente ministerio i organisashonnan: Stichting Monumentenfonds Curaçao, CTB, Ministerio di VVRP, MEO, DMO, SKO, CHATA, Kámara di Komersio, Plataforma / Federashon Punda i Otrobanda, arkitektonan, propietarionan, entreprenùr, desaroyadó i invershonistanan.


text:
Despues di a ricibi varios informe di un cultivo di marihuana paden di un cas na Santa Cruz, diamars atardi un batayon di polis cu recherche a bay desbarata e cultivo aki. Despues di a pasa masha hopi trabao pa kibra e porta pa drenta e sitio polisnan a keda babuca e cultivo sofistica aki den un cas cu instalacion di airco y cu lus cu ductonan pa asina produci esakinan. Tur e cosnan cu tabata ser usa pa e cultivo aki a ser confisca y e matanan tur a ser conta y destrui. Esaki ta un otro golpi duro na baho mundo. No por a confirma si tabata tin detencion te na momentonan ey.
1 thought on “Batayon di polis y recherche a bay desbarata un cultivo di marihuana den un cas na Santa Cruz”
-
Jun


text:
uba, Curaçao, Sint Maarten y Hulanda a traha hopi intensivo hunto pa enfrenta e pandemia di Corona na e mihor manera posibel den Caribe. E experencia den e temporada di crisis a mustra nos bon cla con importante e ta pa tin un bon cooperacion pa mehora e atencion medico pa e residentenan di e parti di Reino Caribeño. E cuater paisnan e siman aki na Aruba a haci palabracionnan pa tuma pasonan nobo den e proximo periodo. Algun di e palabracionnan cu a wordo haci ta riba e mehoracion di preparacion di un pandemia den e region di Caribe, e cooperacion cu tin den situacion di crisis manera por ehempel horcan, maneho di prevencion, manera combati e problematica di sobre peso y tambe un mihor cooperacion hospitalario pa e calidad di cuido por wordo mehora y por ehempel e personal di enfermería por ricibi nan entrenamento conhuntamente.
Minister Oduber (Aruba), Minister Pietersz-Janga (Curaçao), Minister Ottley (Sint Maarten) y StaatsSecretaris Van Ooijen (Hulanda) ta confidente, motiva y entusiasma pa cu e colaboracion entre e paisnan den Reino. E colaboracion aki lo garantisa cu Aruba y tur e paisnan den reino por ofrece nan comunidad un systema di salud publico y cuido medico mas sostenibel y di mihor calidad.


text:
WILLEMSTAD- 15 di sèptèmber 2021 – Ofisina di Turismo di Kòrsou (CTB) ta raportá un kantidat di 30.852 turista di estadia pa luna di ougùstùs. Ku e kantidat di turista di estadia aki, luna di ougùstùs 2021 a logra 79% di e kantidat registrá na ougùstùs 2019 esta promé ku pandemia. Na ougùstùs 2019 un total di 38.933 turista di estadia a bishitá Kòrsou. Ougùstùs 2019 tabata un luna hopi fuerte pa loke ta trata kantidat di turista, mirando ku e tempu ei nos a risibí un kantidat di turista adishonal kual a bini nos pais den kuadro di e Curaçao North Sea Jazz Festival. Kòrsou a risibí 20.107 turista for di Hulanda na ougùstùs 2021. Ku e sifra aki por indiká ku ougùstùs ta e di dos luna konsekutivo ku Kòrsou a risibí riba 20 mil turista di estadia for di Hulanda den un luna so.
Na ougùstùs, un kantidat di 22.770 turista di estadia a bishitá Kòrsou for di Europa. For di Hulanda nos a risibí 20.107 turista, 1.056 for di Alemania i 482 for di Bèlgika. Di e turistanan europeonan, 60% a keda den un ‘resort hotel’ (esta hotèl grandi, chikí i bùngalo) na luna di ougùstùs. For di Estádos Unídos un kantidat di 4.349 turista a bishitá Kòrsou na luna di ougùstùs. Di e turistanan merikano, 70% a keda den un ‘resort hotel’. For di region di Sur Amérika un total di 1.657 turista di estadia a bishitá Kòrsou, 40% tabata prosedente di Colombia miéntras 20% tabata prosedente di Brazil. For di Karibe un total di 1.305 turista di estadia a keda risibí na ougùstùs. Mayoria di e turistanan aki ta prosedente di e paisnan den Reino Hulandes.
Na luna di ougùstùs un total di 11 barku krusero a bishitá nos pais ku un total di 11.850 turista krusero.
“Ku riba 30 mil turista di estadia na luna di ougùstùs por bisa ku rekuperashon den kantidat di turista a kue forsa. E desaroyo aki tabata posibel dor di e bon kolaborashon ku stakeholders lokal i tambe ku nos partnernan internashonal den nos merkadonan prinsipal. Si wak e kantidat di turista risibí durante e aña aki por bisa ku esaki ta kasi igual na e kantidat risibí na 2020 den e mesun temporada. Si e tendensia aki kontinuá nos lo tin kresementu kompará ku aña 2020 dentro di algun dia”, asina CEO di CTB, Paul Pennicook a remarká.


text:
Willemstad- Promé Minister saliente Eugene Ruggenaath tambe a konfirmá na prensa ku ta trahando riba un ‘bubbel’ nobo pa biahenan entre e islanan ABC.
Mientras ku na Boneiru, gezaghèber Rijna a anunisiá ku entrante promé di yüni 2021 hendenan ku ta ful bakuná no mester hasi ningun tèst mas pa por biaha pa Boneiru, saliendo for di Aruba i Kòrsou.
Esaki ta konta solamente pa hende ku no a sali for di e islanan ABC ménos ku 14 dia pasá. Rijna no por a duna un fecha ku Kòrsou tambe lo kita e rekesito di un tèst di PCR pa biaheronan ya bakuná ku ta sali for di Boneiru pa Kòrsou. Segun Ruggenaath sinembargo ta trahando duru riba e parti aki.
E tèstnan di PCR ta un molester pa hopi hende na ora di biaha, aparte di e gastunan di esaki ta trese kun’é.


text:
Avenida Nelson O. Oduber/ ex Sasaki:
Diadomingo den careda di 2’or y mey di marduga, a surgi un problema na e sitio nocturno Tortuga Loco, na King Plaza, varios patruya a wordo manda cu urgencia na e bar aki pa un problema entre dos dama.
Segun nos a compronde un muher a acusa un trahado femenino di e bar cu e lo tin un relacion of tin algo en particular cu su pareha. E dama cu ta traha na e sitio nocturno aki a nenga di tin algo cu e homber di e muher, pero asina mes e muher a keda haci fastioso y cos a bay for di man na momento cu e muher a agredi e trahado di Tortuga Loco na su cabes.
E polis a yega hopi lihe na e sitio y despues di a papia cu ambos dama, a detene e muher cu a agredi e trahador.


text:
Diabierna den careda di 11’or di mainta personal na KIA durante un control den celnan di e personanan adicto a tuma nota di un di e presonan masculino a pone fin na su bida. A bati alarma di biaha y haci e trabounan necesario di kita loke e persona tabatin na su curpa y a notifica e dokter cu tin den KIA mes.
A solicita yudansa di paramediconan di ambulance, unda dos unidad di ambulance cu urgencia a presenta. A sigui cu e practica di reanimacion pa basta rato pero sin resultado di pulso y a notifica pa dokter constata morto y yama e auto funeral. Ta trata di Vd Linden di Savaneta cu ta bishita e centro di FMMA na KIA.
Vd Linden ta un persona conoci pa e bario di Savaneta y Rooi Koochi balente ta yuda tur hende ora pidie un fabor.


text:
Ceremonia di Apertura Buenos Aires 2018
Ceremonia tabata grandisimo y presencia pa mas di mei miyon hende
Ceremonia di Apertura Buenos Aires 2018 tabata grandisimo y presencia pa mas di mei miyon hende para riba e Avenida 9 de Julio.
Entrenan nos delegacion di Aruba cu nos abanderado Kayla Arends cu a desfila cu nos bandera. Un bunita momento y sigur orguyoso pa e hoben atleta di beach volleyball.
Henter nos delegacion a disfruta di un momento inolvidabel cu lo keda graba den curazon di cada uno.
Argentina por mira tras di un ceremonia historico cu pa prome biaha a ser expone di e forma aki riba caya hunto cu un multitud hopi grandi mes.
Diadomingo mainta tempran e prome competencianan lo inicia mientras dia 18 di oktober e Weganan Olimpico Hubenil Buenos Aires 2018 lo termina.


text:
Sushi Eight
Bestel de lekkerste sushi bij Sushi Eight. Voordelig en gemakkelijk sushi online bestellen. Sushi Best, Sushi Boxtel, Sushi Liempde, Sushi Oirschot, Sushi Middelbeers, Sushi Spoordonk, Sushi Eindhoven, Sushi Heeze, Sushi Steensel, Sushi Sterksel, Sushi Bladel, Sushi Drunen, Sushi Waalwijk, Sushi Elshout, Sushi Nieuwkuijk, Sushi Vlijmen, Sushi Reusel, Sushi Hapert, Sushi Eersel, Sushi Sint-Oedenrode, Sushi Sint-Michielsgestel, Sushi Gemonde, Sushi Esch, Sushi Vught, Sushi Den Dungen, Sushi Schijndel, Sushi Uden, Sushi Volkel, Sushi Beek en Donk, Sushi Gemert, Sushi Lieshout, Sushi Laarbeek, Sushi Mariahout, Sushi Boerdonk, Sushi de Mortel, Sushi Aarle-Rixtel, Sushi Deurne, Sushi Panningen, Sushi Leende, Sushi Geldrop, Sushi Bergeijk, Sushi Weebosch, Sushi Hilvarenbeek, Sushi Etten-Leur, Sushi Hoeven, Sushi Roosendaal, Sushi Nijnsel, Sushi Son, Sushi Son en Breugel.


text:
Den fin di siman a yega fo’i Newark y esaki tabatin cierto problema di cual nan mester a desvia. Pero despues di algun ora, e vuelo a continua y a yega den oranan di marduga. Na salida e turistanan a topa c’un situacion di no tin ningun taxi pafo.
Linda Orman, taxista, a splica e vuelo cu originalmente tabata bin fo’i Chicago tabata poni como delay y cada bes tabata hala e orario pa dos ora. Nan no tabata scucha nada, pero nan a bay busca informacion y a haya a cu el a baha na Kingston, Jamaica. Pero tanten cu motor dje avion no ta cendi, e flight radar no ta lesa nada. E taxistanan a keda check, pero nada. Incluso nan a puntra e trahadonan di Palm Tours y a tende cu nan tabata manda un otro avion, pero e avion no a lanta ainda.
Problema dje avion cu tabata rumbo pa Aruba, tabata cu el a perde un motor. E siguridad ta importante y ta tuma su medidanan. E ta dificil p’e compania busca un otro avion, pasobra na Merca ta conoci pa tin vuelo di conexion. Pa saca un avion y bay Jamaica p’asina sigui su destino ta tuma su tempo. Orman a indica cu e informacion tabata bisa ‘estimate’ y no ora di salida. Estimate ta algo cu ta cambia. El a bisa na su coleganan cu ta keda anochi pa check esey riba e website. E kiermen e no ta bay manda hende aeropuerto y warda.
Segun Orman, un colega a bay abou pa duna señal na e otro taxistanan cu e pasaheronan a cuminsa sali. Asina ey pocopoco e taxistanan a cuminsa yega, incluso tabatin taxista cu a bin pa un di dos biaha, pero ya tur cos a keda cla.
Pa un relato mas amplio, lesa TREMPAN.


text:
ORAJESTAD,Aruba
Miembronan
di Aruba Timeshare Association, ATSA, a disfruta di un oportunidad ideal di
networking cu cocktails sigui pa cuminda delicioso den nan celebracion di un
exitoso final di aña 2019, y deseando comienso di un prospero 2020.
Host di e fiesta, Luigi Heredia, na cabes di e organisacion, General Manager di Costa Linda Beach Resort, a duna bon bini na e invitadonan na e bar deck riba beach na Amsterdam Manor. Despues di a disfruta di un Kir Royale fluit di bon bini, un caloroso bon bini tambe di Heredia, tur hende a sigui e fiesta na Passions riba beach cu mesanan rondo riba e santo blanco pa un maraviyoso cena crea por medio di chef ehecutivo Gerard Coste, incluyendo un tasting generoso di e restaurant su platonan famoso.
Para entre un grupo di coleganan di ATSA y amigonan stima, Heredia a subraya cu 2019 tabata un aña hopi druk pero tambe hopi fructifero. Aruba su Vacation Ownership resorts a continua na brinda experiencianan memorabel na bishitantenan fiel kende ta keda ripiti nan bishita y mantene nan share considerablemente di e isla su inventario di camber, contribuyendo na nos GDP na un manera significante.
Pa e aña venidero, e organisacion su meta ta pa crea un handbook, cual ta describi e rol di e industria na Aruba. E handbook lo wordo prepara den colaboracion cu Universidad di Aruba, y lo wordo basa riba un version di 2016, cual a wordo publica y sosteni por medio di e organisacion.
ATSA ta spera cu por medio di crea un buki comprensivo, Arubianonan hoben educa lo keda motiva pa
forma parti di e industria cual ta ofrece hopi oportunidadnan pa crecemento personal, mesun hopi cu ta wordo ofreci por medio di hotelnan tradicional.
E industria di vacation ownership, Heredia a remarca, no ta muchu comprendi akinan ainda, sinembargo e ta bon admira na otro islanan.
E organisacion tambe lo dedica mas tempo na un cambio di nomber di Vacation Onwership, pa un termino mas apropia cu lo fit cu e milenio nobo.
ATSA
tambe a skirbi un co-promocion cu Aruba Tourism Authority den nan plan di
accion mientras e industria grandi aki ta explora
oportunidadnan mas nobo y fresco den hospitality, anto cambia su imagen pa uno
mas dinamico.
Cu 15 miembro di resort y 4 non-members, Aruba’s Vacation Ownership riba Caribe su destinacion number uno, den e network di intercambio, ta orguyoso di su doñonan, kende a sostene One Happy Island semper den temponan bon y malo, tragedianan personal desafortuna, fracaso den public relations, y caidanan economico global. Nan t’ey constantemente, y nan ta sigui regresa nan dushi isla stima.
Ningun otro isla den Caribe por proclama esaki, Heredia a comenta, e ta unico pa Aruba y un motibo di envidia pa hopi.
Heredia a conclui bisando cu tanten e isla sigura suficiente transporte aereo, y tanten e isla sigui inova su mes, ofreciendo productonan nobo, protehando e medio ambiente, y busca pa alternativanan sostenibel, e lo disfruta di un prospero 2020, y sigur tur e añanan cu ta sigui despues.


text:
Na momento cu sr Mike Eman y AVP a opta pa pone un sospechoso den un caso penal riba lista, esaki a crea e oportunidad cu Aruba por conoce e prome parlamentario cera den KIA. Esaki sigur, locual sr. Mike Eman y AVP a haci, ta un falta di respet total na pueblo, pero sigur falta di fatsoen y moralidad.
Poniendo sr. Benny Sevinger riba lista di AVP ta simbolo di aceptacion cu corupcion ta algo normal; bao di politiconan di AVP y sigur ta bin e pregunta si e sostenedornan di AVP tambe lo bai urna pa sostene corupcion den nos pais. Ley ta permiti Benny Sevinger di ta un parlamentario.
Conforme nos constitucion y leynan vigente ta permiti pa un persona cu ta riba lista y ta sospechoso of sera y cu ainda no ta condena pa por bira parlamentario. Pueblo por djies imagina nan mes cu si sr. Benny Sevinger cu awo ta participa na e eleccion 2021 saca su mes, e por asumi e rol di parlamentario sin niun problema.
E unico manera cu e no ta bira parlamentario ta si su persona mes nenga e asiento den Parlamento of si e ser condena y kita di su derecho di voto. Si sr. Benny Sevinger acepta e asiento, esaki lo nifica cu ta pa prome biaha den historia di pais Aruba cu riba 9 di juli 2021 un parlamentario lo mester huramenta na boei dilanti Gobernador.
Pregunta ta: te asina leu nos moralidad politico di e pueblo Arubano mester yega?Candidatonan di AVP pro corupcion y degradacion moral Ora bo keda keto y acepta cu sr. Mike Eman ta pone riba lista un colega cu ta sospechoso principal den caso di labamento di placa, fraude, corupcion y mal uso di poder como minister, ta haci nan complice di tur e maldadnan di AVP.
Mi lo kier sa e opinion di e profesor number 5 di AVP di si no ta berdad cu e posibilidad ta existi cu sr Benny Sevinger por bira parlamentario y kico ta su opinion riba esaki? Paso mi no por biba di kere cu mi por wak ainda candidatonan di AVP ta sostene e tipo di bagamunderianan aki cu a hasi hopi daño na e imagen di pais Aruba.
Pa termina mi ta spera pueblo ta consciente di e mal imagen cu partido AVP ta causando pa Aruba. Aruba ta wordo propaganda internacionalmente como un pais pro corupcion. Na Aruba AVP ta e unico partido den historia di Aruba cu ta pone un candidato, cu nan sa cu ta sospechoso, riba lista y cu lo por ta e prome candidato cu por bira un parlamentario sinta den KIA. Un berguensa total, falta di respet, fatsoen y moralidad na nos pueblo di Aruba.


text:
KRALENDIJK – Un kantidat di persona a presentá den sala di Korte Henk Welvaart pa sigui desaroyo di e kaso di atrako ku a tuma lugá 20 di mei 2019 na entrada di Van Den Tweel Supermarket. 4 sospechoso a presentá dilanti hues awe, i tabata tin 2 abogado den sala na Boneiru, E. Winkel i Marga van Lieshout, i abogado Royer na Kòrsou, kende a sigui e kaso pa medio di konferensia di video.
Fiskal Bote ter Steege a menshoná e akusashonnan ku tin riba e sospechosonan.
Steven M. 3 akusashon: atrako arma, den posishon di arma, i den posishon di arma durante atrako.
Mozart S. 2 akusashon: a forma parti di e atrako i tabata den posishon arma di kandela.
Angelo D. 2 akusashon: A forma parti di e atrako, posishon di arma di kandela,
i algun akusashon pa Withley S., pa labamentu di plaka i posishon di arma di kandela i algu mas, un total di 3 akusashon.
Hues Edelenbos a menshoná ku e atrako a tuma lugá pafó, nèt dilanti Van den Tweel Supermarket. Falta algun rekisito mas pa loke ta trata e investigashon pa e kaso di atrako, hues a bisa. Abogado Royer sintá na Kòrsou a pidi si por laga su kliente Angelo D. den libertat. E abogado, pa medio di konferensia di video a menshoná tur e motibunan pa por laga su kliente den libertat. Fiskal Bote ter Steege a bisa ta trata di un kaso serio i no por laga Angelo den libertat. “E mester a pensa promé ku a aktua, kiko ta e konsekuensianan. Bo ta sintibo menasá den prison, i bo mester denunsiá na prison, i nan ta tuma medida loke mester sosodé, ”fiskal a menshoná.
Angelo a bisa ku el a deklará na ‘Consepsion’ di loke a sosodé den prison. “Otro kos, mi señora ta un dama di Venezuela i ta difísil pa e so move, pasobra e no konosé Boneiru bon.”
Hues Edelenbos: ”Si nan ta menasábo esei ta nifiká ku ta trata di algu grandi loke a sosodé. E atrako di e sèn di e supermarket, 83 mil dòler ta serio, mas di loke bo abogado ta menshoná pa por lagabo den libertat. E kos aki tabatin impakto grandi riba e komunidat. Ta trata di algu serio. E asuntu di bo famia ta importante, sinembargo no mas di loke a sosodé. Bo por a pensa promé ku bo a kometé e atrako. Pues mi no ta lagabo den libertat, ”hues a finalisá tratamentu di e kaso den pro forma.
17 di òktober ta kontinuá ku tratamentu di e kaso den su profundidat.


text:
Movementu PAS lo sigui traha riba patríotismo.
No opstante ku Movementu PAS (Partíotiko Adelanto Sosial) di Charles Cooper a kue 3452 voto, ku no tabata sufisiente pa un asiento, e organisashon polítiko lo kontinuá. Segun PAS e kantidat di voto ta indiká ku nan tin un base grandi i legitimo den komunidat. Komo tal e partido a instalá un komishon bou di presidensia di Edil Poulina pa evaluá kampaña i e resultado dje partido. Den novèmber e partido lo tene un dia di estudio pa mira kon lo sigui funshoná pa i ku pueblo. PAS ta gradisí tur su votadónan, ademas ta felisitá tur e partidonan ku a saka asiento. Movimentu PAS ta deseá eksito tambe na e gobièrnu nobo di Kòrsou. E Movimentu ta konsiente ku e debí na interesnan neo-liberal partidista grandi ku tin Kòrsou i tambe e faktor di materialismo kresiente, ku e kaminda pa patriotismo ta unu largu. P’esei PAS lo sigui traha riba e simianan ku a keda sembrá dia 5 di òktober último durante elekshon pa parlamentu.


text:
Welcome to Globalreach.org!
Training Bibliko pa kada kreyente totalmente Gratis.
GLOBALreach.org tin kursonan di evangelisashon, disipulado, i training den diferente idioma totalmente gratis. E kursonan aki ta duna bon enseñansa den e Palabra di Dios i ta e base pa training biblíko den hopi pais rònt mundu.
Tur luna, kreyentenan di mas di 170 pais ta download miles di kurso. Individualnan, gruponan chikí, klasnan di “Zondag School”, skolnan di Beibel, pastornan, tur ta uza e kursonan aki. Tur e kreyentenan aki tin e mesun meta: oumentá nan propio konosementu i komprondementu di e Palabra di Dios.
Por print mayoria di e kursonan aki. P’esei nos ta enkurashá bo pa print e kantidat di kopia ku bo ke, no ta importá kuantu!
Tuma kontakto ku Global University pa kursonan den mas di 120 idioma òf pa informashon kon pa kuminsá awe mes un Sentro di Estudio pa Evangelisashon i Disipulado (SEED) na bo iglesia òf na bo kas!
Pa mas informashon, yama e School for Evangelism and Discipleship di Global University na 1-800-443-1083.
Główny kurs
Ten kurs nie tylko uczy o tym, czy jest Kościół ale też pokaże ci, jak w praktyczny sposób możesz być bardziej użyteczny dla Chrystusa i Kościoła. 110-stronicowy podręcznik napisany przez Donalda Smeetona daje wierzącemu lepsze zrozumienie jego miejsca w Kościele jednocześnie wskazując na możliwość realizowania jego potencjału jako jednego z nieodłącznych części ciała Chrystusowego.